
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1342 

3 Ιουνίου 2013 


ΑΠΟΦΑΣΕΙ Σ 

Αριθμ. Α- 24013/2426 

Θέση σε ισχύ του Οργανογράμματος της Ο.ΣΥ. Α.Ε. 

Ο ΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) Του άρθρου 11, παρ.1 του Ν. 3920/2011 «Εξυγίανση, 
αναδιάρθρωση και ανάπτυξη των αστικών συγκοινωνιών 
Περιφέρειας Αττικής και άλλες διατάξεις» (Α' 33). 

β) Του Ν. 3429/2005 «περί ΔΕΚΟ» (Α'314), όπως ισχύει, 

γ) Του άρθρου 90 του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

δ) Της υπ’ αριθμ. 28738/2638/10-6-2011 κοινής υπουργι¬ 
κής απόφασης περί «Πράξης Συγχώνευσης των Ανωνύ¬ 
μων Εταιρειών ΕΘΕΛ Α.Ε. και ΗΛΠΑΠ ΑΕ - Μετονομασία 
νέας Ανώνυμης Εταιρείας σε ΟΣΥ Α.Ε.» (Β' 1454). 

2. Την υπ’ αριθμ. 61/3-6-2013 ομόφωνη απόφαση του 
Διοικητικού Συμβουλίου της ΟΣΥ Α.Ε., με την οποία 
εγκρίθηκε το Οργανόγραμμα της ΟΣΥ ΑΕ. 

3. Τη υπ’ αριθμ. 2864/29-4-2013 ομόφωνη απόφαση 
του Διοικητικού Συμβουλίου του ΟΑΣΑ, με την οποία 
εγκρίθηκε το Οργανόγραμμα της Ο.Σ.Υ. Α.Ε. 

4. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη σε βάρος του 
Κρατικού Προϋπολογισμού ή του προϋπολογισμού της 
ΟΣΥ. Α.Ε., αποφασίζουμε: 

θέτουμε σε ισχύ το Οργανόγραμμα της Ο.ΣΥ. Α.Ε., το 
οποίο καταρτίστηκε με την υπ' αριθ. 61/03-04-2013 από¬ 
φαση του Διοικητικού Συμβουλίου αυτής και έχει ως εξής: 

ΟΡΓΑΝΟΓΡΑΜΜΑ Ο.ΣΥ. Α.Ε. 

Αρθρο 1 

Αντικείμενο Οργανογράμματος 

1. Με το παρόν Οργανόγραμμα καθορίζονται η δι¬ 
άρθρωση, η διαβάθμιση, η εσωτερική οργάνωση και 
οι κύριες αρμοδιότητες των μονάδων/υπηρεσιών της 
Εταιρείας, η σχέση των μονάδων/υπηρεσιών μεταξύ 
τους και με τη διοίκηση, οι οργανικές θέσεις και εν 
γένει η ιεραρχική οργάνωση. 


2. Οι διατάξεις του παρόντος Οργανογράμματος ερμη¬ 
νεύονται και αναλύονται με αποφάσεις, εγκυκλίους και 
οδηγίες που εκδίδονται από το Διευθύνοντα Σύμβουλο. Ει¬ 
δικά στις περιπτώσεις, που αυτό κρίνεται απαραίτητο για 
τη βελτίωση της παραγωγικότητας και αποδοτικότητας 
και την εύρυθμη λειτουργία κάθε οργανωτικής μονάδας/ 
υπηρεσίας της Ο.ΣΥ. Α.Ε., το οργανόγραμμα τροποποιείται 
με απόφαση του Διοικητικού Συμβουλίου και σύμφωνα 
με τις διατάξεις του άρθρου 11, παρ. 4, του Ν. 3920/2011. 

Με απόφαση του Διοικητικού Συμβουλίου προστίθε¬ 
νται, αφαιρούνται ή ανακατανέμονται αρμοδιότητες 
μεταξύ των οργανωτικών μονάδων/υπηρεσιών. 

3. Στο πλαίσιο ενδεχόμενης αναδιάρθρωσης των αστικών 
συγκοινωνιών και σε περίπτωση ανασχεδιασμού παροχής 
του συγκοινωνιακού έργου από την Ο.ΣΥ. Α.Ε., προβλέπεται 
με απόφαση του Διοικητικού Συμβουλίου η δυνατότητα 
τροποποίησης του παρόντος με στόχο την ορθολογικότε¬ 
ρη αξιοποίηση του προσωπικού με ταυτόχρονη μεταφορά 
αυτού σε άλλες οργανωτικές μονάδες εντός της Εταιρείας. 

Άρθρο 2 

Διευθύνων Σύμβουλος 

Ο Διευθύνων Σύμβουλος είναι το ανώτατο εκτελεστικό 
όργανο της Εταιρείας, προίσταται όλων των υπηρεσιών 
της Εταιρείας και διευθύνει το έργο τους και λαμβά¬ 
νει τις αναγκαίες αποφάσεις μέσα στα πλαίσια των 
διατάξεων που διέπουν τη λειτουργία της Εταιρείας. 
Ο Διευθύνων Σύμβουλος ασκεί όλες τις διευθυντικές 
αρμοδιότητες, καθώς και όσες άλλες του εκχωρήσει 
το Διοικητικό Συμβούλιο. 

Οι αρμοδιότητες του Διευθύνοντος Συμβούλου καθο¬ 
ρίζονται από τις κείμενες διατάξεις και το καταστατικό 
της Ο.ΣΥ. Α.Ε. 

Αρθρο 3 

Οργάνωση μονάδων/ υπηρεσιών 

1. Η λειτουργική μορφή των διαφόρων μονάδων/ υπη¬ 
ρεσιών διαμορφώνεται ιεραρχικά, από την ανώτερη 
προς την κατώτερη βαθμίδα, ως εξής: 

- Γενικές Διευθύνσεις και Διευθύνσεις/ Υπηρεσίες 
υπαγόμενες απευθείας στη Διοίκηση 

- Διευθύνσεις 

- Υποδιευθύνσεις 

- Τμήματα 

- Συνεργεία 








20720 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. (α) Ως Γενική Διεύθυνση ορίζεται ένα σύνολο 
μονάδων και επιμέρους υπηρεσιών της οποίας προ- 
ΐσταται ο Γενικός Διευθυντής και υπάγεται στο Δι- 
ευθύνοντα Σύμβουλο. Ως Διευθύνσεις και Υπηρεσίες 
που υπάγονται απευθείας στη Διοίκηση ορίζεται ένα 
σύνολο επιμέρους υπηρεσιών της οποίας προΐσταται 
ο Διευθυντής. 

(β) Ως Διεύθυνση ορίζεται ένα σύνολο επιμέρους 
υπηρεσιών της οποίας προΐσταται ο Διευθυντής και 
υπάγεται είτε σε Γενική Διεύθυνση είτε απευθείας στο 
Διευθύνοντα Σύμβουλο. 

(γ) Ως Υποδιεύθυνση ορίζεται ένα σύνολο επιμέρους 
υπηρεσιών της οποίας προΐσταται ο Υποδιευθυντής και 
υπάγεται σε Διεύθυνση. 

(δ) Ως Τμήμα ορίζεται ένα σύνολο εργαζομένων με 
δεδομένες δραστηριότητες και αρμοδιότητες των οποί¬ 
ων προΐσταται ο Τμηματάρχης και υπάγεται είτε σε 
Διεύθυνση (ή Γ ενική Διεύθυνση) είτε απευθείας στο Δι- 
ευθύνοντα Σύμβουλο. Το Τμήμα μπορεί να αποτελείται 
από επιμέρους υπηρεσίες, όπως Συνεργεία, τα οποία 
ασκούν μέρος των δραστηριοτήτων του Τμήματος. 

3. Η οργανωτική διάρθρωση της Ο.ΣΥ. Α.Ε. έχει ως 
εξής: 

α. Πρόεδρος Δ.Σ. και Διοικητικό Συμβούλιο 
β. Διευθύνων Σύμβουλος 

γ. Γενικές Διευθύνσεις και Διευθύνσεις/ Υπηρεσίες 
υπαγόμενες απευθείας στη Διοίκηση 
δ. Διευθύνσεις 
ε. Υποδιευθύνσεις 
στ. Τμήματα 
ζ. Συνεργεία 

4. Στο Διοικητικό Συμβούλιο υπάγεται απευθείας η 
Υπηρεσία Εσωτερικού Ελέγχου. 

Αρθρο 4 

Αδιαβάθμητα Όργανα 

1. Ο Διευθύνων Σύμβουλος μπορεί με απόφασή του 
(με πράξη) να ορίζει αδιαβάθμητα όργανα προκειμένου 
για την εκτέλεση συγκεκριμένων έργων (ριτ>)θοΐ3) - ερ¬ 
γασιών ή και την ανάληψη συγκεκριμένων ρόλων, όπως 
ενδεικτικά: 

α) Ομάδες Εργασίας 
β) Επιτροπές Διαγωνισμών 

γ) Επιτροπές Παρακολούθησης και Παραλαβής έργων 
δ) Αρχηγό Πυρασφάλειας 

ε) Αρχηγό Πολιτικής Σχεδίασης Εκτάκτου Ανάγκης 
κ.λπ. 

2. Τα όργανα αυτά στελεχώνονται από πρόσωπα, 
τα οποία έχουν πολύ καλές γνώσεις και εμπειρία ή 
και εξειδίκευση στο αντικείμενο που τους ανατίθεται. 

3. Ανάλογα με τις ανάγκες κάθε έργου - εργασίας ή 
ρόλου, τα πρόσωπα αυτά, είτε αποσπώνται προσωρινά 
από τις οργανωτικές μονάδες/υπηρεσίες στις οποίες 
ανήκουν και για όσο διάστημα θα διαρκέσει το έργο 
- εργασία ή ο ρόλος, είτε παραμένουν στην οργανική 
τους θέση ασχολούμενοι παράλληλα με τα συγκεκρι¬ 
μένα καθήκοντα - εργασίες που τους ανατίθενται. 

4. Τα αδιαβάθμητα όργανα καταργούνται, εφόσον 
οι ανάγκες ίδρυσής τους εκλείψουν για οποιοδήποτε 
λόγο. 


Αρθρο 5 

Οργανωτική Διάρθρωση 

Διευθύνσεων και Υπηρεσιών υπαγόμενων απευθείας 
στη Διοίκηση 

1. ΥΠΗΡΕΣΙΑ ΕΣΩΤΕΡΙΚΟΥ ΕΛΕΓΧΟΥ (υπαγόμενη στο 
Διοικητικό Συμβούλιο) 

2. ΓΡΑΜΜΑΤΕΙΑ ΔΙΟΙΚΗΣΗΣ 

3. ΣΥΜΒΟΥΛΟΙ ΔΙΟΙΚΗΣΗΣ 

4. ΤΜΗΜΑ ΕΠΙΧΕΙΡΗΣΙΑΚΟΥ ΣΧΕΔΙΑΣΜΟΥ 

5. ΔΙΕΥΘΥΝΣΗ ΝΟΜΙΚΗΣ ΥΠΟΣΤΗΡΙΞΗΣ 

6. ΕΣΩΤΕΡΙΚΗ ΥΠΗΡΕΣΙΑ ΠΡΟΣΤΑΣΙΑΣ ΚΑΙ ΠΡΟΛΗΨΗΣ 
(ΕΣ.Υ.Π.Π.) 

7. ΥΠΗΡΕΣΙΑ ΔΙΑΣΦΑΛΙΣΗΣ ΠΟΙΟΤΗΤΑΣ 

8. ΤΜΗΜΑ ΣΥΓΧΡΗΜΑΤΟΔΟΤΟΥΜΕΝΩΝ ΠΡΑΞΕΩΝ ΚΑΙ 
ΕΥΡΩΠΑΪΚΩΝ 

ΠΡΟΓΡΑΜΜΑΤΩΝ 

9. ΓΡΑΦΕΙΟ ΤΥΠΟΥ 

Αρθρο 6 

Οργανωτική Διάρθρωση Γ ενικών Διευθύνσεων 

Α. ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ 
ΠΟΡΩΝ 

1. ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ 

1.1. Τμήμα Προσωπικού και Εργασιακών Σχέσεων 

1.2. Τμήμα Πειθαρχικού Ελέγχου 

1.3. Τμήμα Εκπαίδευσης 

1.4. Τμήμα Κεντρικής Γραμματείας 

2. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

2.1. Τμήμα Λογιστηρίου 

2.2. Τμήμα Εισπράξεων και Πληρωμών 

2.3. Τ μήμα Προϋπολογισμού και Κοστολόγησης 

2.4. Τμήμα Μισθοδοσίας 

3. ΔΙΕΥΘΥΝΣΗ ΠΡΟΜΗΘΕΙΩΝ 

3.1. Τμήμα Δημόσιων Διαγωνισμών 

3.2. Τμήμα Αγορών και Πρόχειρων Διαγωνισμών 

3.3. Τμήμα Παρακολούθησης Συμβάσεων 

4. ΔΙΕΥΘΥΝΣΗ ΑΝΑΠΤΥΞΗΣ και ΠΛΗΡΟΦΟΡΙΑΚΩΝ 
ΣΥΣΤΗΜΑΤΩΝ 

4.1. Τμήμα Μηχανογραφικών Εφαρμογών 

4.2. Τμήμα Δικτυακών Εφαρμογών και Τηλεπικοινωνιών 

4.3. Τμήμα Καινοτομίας και Νέων Τεχνολογιών 

Β. ΓΕΝΙΚΗ ΔΙΕΥΘΥΝΣΗ ΠΑΡΑΓΩΓΗΣ 

1. ΔΙΕΥΘΥΝΣΗ ΠΑΡΑΓΩΓΗΣ ΣΥΓΚΟΙΝΩΝΙΑΚΟΥ ΕΡΓΟΥ 

1.1 Τμήμα Προγραμματισμού Συγκοινωνιακού Έργου 
και Δρομολόγησης 

1.2 Τμήμα Εκτέλεσης ΣυγκοινωνιακούΈργου και Υλο¬ 
ποίησης Αποφάσεων Ο.Α.Σ.Α. 

1.3 Τμήμα Στατιστικής και Τηλεματικής 

1.4 Τμήμα Ελέγχου Κομίστρου και Επικοινωνίας με το 
Επιβατικό Κοινό 

2. ΔΙΕΥΘΥΝΣΗ ΕΜΠΟΡΙΚΗΣ ΑΞΙΟΠΟΙΗΣΗΣ 

2.1 Τμήμα Μάρκετινγκ και Δημοσίων Σχέσεων 

2.2 Τμήμα Εμπορικής Εκμετάλλευσης 

2.3 Τμήμα Αξιοποίησης Ακίνητης Περιουσίας και Υπη¬ 
ρεσιών προς Τρίτους 

2.4 Τμήμα Εκποίησης και Εναλλακτικής Διαχείρισης 
Υλικών 

2.5 Τμήμα Διαχείρισης Εισιτηρίων και Κουπονιών 

3. ΔΙΕΥΘΥΝΣΗ ΑΜΑΞΟΣΤΑΣΙΩΝ (ΒΟΤΑΝΙΚΟΥ, ΕΛΛΗ¬ 
ΝΙΚΟΥ, ΠΕΙΡΑΙΑ, Π.ΡΑΛΛΗ, ΑΝΟΟΥΣΑΣ, ΑΝΩ ΛΙΟΣΙΩΝ, 
ΑΓ. ΔΗΜΗΤΡΙΟΥ) 

3.1 Τμήμα Διοικητικής Υποστήριξης και Φύλαξης 

3.2 Υποδιεύθυνση Τεχνικής Υποστήριξης 

3.2.1. Τμήμα Προγραμματισμού Συντήρησης 

3.2.2. Τμήμα Συντήρησης και Επισκευών (24ωρη λει¬ 
τουργία) 

3.2.3. Τμήμα Αποθήκης και Διαχείρισης Καυσίμων 

3.3 Υποδιεύθυνση Κίνησης 

3.3.1. Τμήμα Εκτέλεσης και Ελέγχου (Σε λειτουργία 
πρωινής και απογευματινής βάρδιας) 

4. Δ/ΝΣΗ ΗΛΕΚΤΡΟΚΙΝΗΤΩΝ ΟΧΗΜΑΤΩΝ Ν.ΦΙΛΑΔΕΛ- 
ΦΕΙΑΣ 

4.1. Τμήμα Διοικητικής Υποστήριξης και Φύλαξης 

4.2. Τμήμα Προγραμματισμού Συντήρησης 

4.3. Τμήμα Αποθήκης και Διαχείρισης Καυσίμων 

4.4 ΥΠΟΔΙΕΥΘΥΝΣΗ ΚΙΝΗΣΗΣ 

4.4.1. Τμήμα Εκτέλεσης και Ελέγχου (Σε λειτουργία 
πρωινής και απογευματινής βάρδιας) 

4.5 ΥΠΟΔΙΕΥΘΥΝΣΗ Α/Σ ΚΟΚΚΙΝΟΥ ΜΥΛΟΥ 

4.5.1. Τμήμα Συντήρησης και Επισκευών (24ωρη λει¬ 
τουργία) 

4.6 ΥΠΟΔΙΕΥΘΥΝΣΗ Α/Σ ΑΤΤΙΚΗΣ-ΠΕΙΡΑΙΑ-ΡΟΥΦ 

4.6.1. Τμήμα Συντήρησης και Επισκευών (24ωρη λει¬ 
τουργία) 

4.7 ΥΠΟΔΙΕΥΘΥΝΣΗ ΣΥΝΤΗΡΗΣΗΣ ΔΙΚΤΥΩΝ ΚΑΙ ΥΠΟΣ¬ 
ΤΑΘΜΩΝ 

4.7.1. Τμήμα Εναέριων Δικτύων (24ωρη λειτουργία) 

4.7.2. Τμήμα Υποσταθμών, Υπόγειων Καλωδίων και 
Τηλεχειρισμού (24ωρη λειτουργία) 

Γ. ΓΕΝΙΚΗ ΔΙΕΥΘΥΝΣΗ ΥΠΟΣΤΗΡΙΞΗΣ 

1. ΔΙΕΥΘΥΝΣΗ ΤΕΧΝΙΚΗΣ ΥΠΟΣΤΗΡΙΞΗΣ ΟΧΗΜΑΤΩΝ 

1.1. Τμήμα Τεχνολογίας Οχημάτων 

1.2. Τμήμα Τεχνικών Προδιαγραφών και Κωδικοποίησης 
Υλικών 

1.3. Τμήμα Κεντρικής Αποθήκευσης και Διαχείρισης 
Υλικών 

1.4. Τμήμα Ασφαλιστικής Κάλυψης 

2. ΔΙΕΥΘΥΝΣΗ ΕΡΓΩΝ 

2.1. Τμήμα Μελετών 

2.2. Τμήμα Συντήρησης Εγκαταστάσεων και Κατα¬ 
σκευών 

3. ΔΙΕΥΘΥΝΣΗ ΕΠΙΣΚΕΥΑΣΤΙΚΗΣ ΒΑΣΗΣ 

3.1. Τμήμα Διοικητικής Υποστήριξης 

3.2. Τμήμα Προγραμματισμού Επισκευών 

3.3. Τμήμα Αποθήκης και Διαχείρισης Καυσίμων 

3.4. ΥΠΟΔΙΕΥΘΥΝΣΗ ΑΜΑΞΟΠΟΙΕΙΟΥ 

3.4.1. Τμήμα Αμαξωμάτων 

3.4.2. Τμήμα Υλικού Θέσης 

3.4.3. Τμήμα Επισκευών Βοηθητικών Οχημάτων 

3.5. ΥΠΟΔΙΕΥΘΥΝΣΗ ΣΥΓΚΡΟΤΗΜΑΤΩΝ 

3.5.1 .Τμήμα Κινητήρων και Μηχανουργικών Εργασιών 

3.5.2 . Τμήμα Κιβωτίων Ταχυτήτων και Συστημάτων 
Καυσίμων 

3.5.3. Τμήμα Ηλεκτρολογικών και Ηλεκτρονικών Επι¬ 
σκευών 


Αρθρο 7 

Αρμοδιότητες - Υποχρεώσεις Οργανωτικών Μονάδων 

Η περιγραφή των αρμοδιοτήτων του παρόντος άρ¬ 
θρου είναι ενδεικτική και όχι περιοριστική. 

I. Αρμοδιότητες - Υποχρεώσεις Διευθύνσεων 
και Υπηρεσιών υπαγόμενων απευθείας στη Διοίκηση 

1. ΥΠΗΡΕΣΙΑ ΕΣΩΤΕΡΙΚΟΥ ΕΛΕΓΧΟΥ 

Η Υπηρεσία Εσωτερικού Ελέγχου υπάγεται στο Διοι¬ 
κητικό Συμβούλιο. Ο εσωτερικός έλεγχος (οικονομικών, 
λειτουργικών, διοικητικών στοιχείων και γενικά όλων 
των δραστηριοτήτων που διέπουν τη λειτουργία της 
Εταιρείας) περιλαμβάνει τακτικούς ελέγχους, οι οποίοι 
διενεργούνται περιοδικά (βάσει εγκεκριμένου από το 
Διοικητικό Συμβούλιο προγράμματος) και έκτακτους 
ελέγχους, οποτεδήποτε κριθεί σκόπιμο. Οι κύριες αρ¬ 
μοδιότητες του Εσωτερικού Ελέγχου είναι: 

1. Η εφαρμογή των διατάξεων του Ν.3920/2011 και του 
Ν. 3429/2005 αναφορικά με τις αρμοδιότητες της μονά¬ 
δας, όπως αυτοί ισχύουν. 

2. Ο σχεδιασμός και η εφαρμογή του συστήματος 
εσωτερικού ελέγχου της Εταιρείας και η υλοποίηση του 
προγράμματος εσωτερικών ελέγχων με συστηματικό 
και ολοκληρωμένο τρόπο. 

3. Η παρακολούθηση της εφαρμογής και της συνεχής 
τήρησης του Καταστατικού της Εταιρείας, του Κανο¬ 
νισμού Προσωπικού και των επιμέρους ειδικών κανονι¬ 
σμών, των αποφάσεων και άλλων εγγράφων που εκδίδο- 
νται από τη Διοίκηση, καθώς και τις εν γένει νομοθεσίας 
που διέπει τη λειτουργία της Εταιρείας. 

4. Η παρακολούθηση και αναφορά στο Διοικητικό Συμ¬ 
βούλιο και στη Γ ενική Συνέλευση των Μετόχων περιπτώ¬ 
σεων σύγκρουσης ιδιωτικών συμφερόντων των Μελών 
του Δ.Σ. με τα συμφέροντα της Εταιρείας ή παράβασης 
των διατάξεων του Ν. 3429/2005. 

5. Η έγγραφη ενημέρωση (μία φορά τουλάχιστον κάθε 
τρίμηνο) του Διοικητικού Συμβουλίου, καθώς και της Γ ε¬ 
νικής Συνέλευσης των Μετόχων, για τους ελέγχους που 
διενεργεί με κοινοποίηση των αποτελεσμάτων - εκθέ¬ 
σεων και την επισήμανση των κινδύνων που απορρέουν 
από τα ευρήματα. 

6. Η ευθύνη για την παροχή και την ακρίβεια οποιοσ¬ 
δήποτε πληροφορίας ζητηθεί από την Ειδική Γραμμα- 
τεία Δημοσίων Επιχειρήσεων και Οργανισμών που συνι- 
στάται με το άρθρο 11 του Ν. 3429/2005 και διευκόλυνση 
με κάθε πρόσφορο μέσο του έργου παρακολούθησης, 
ελέγχου και εποπτείας που εκτελεί η Ειδική Γραμματεία. 

7. Η παροχή στη Διοίκηση της απαραίτητης πληροφό¬ 
ρησης επί της αποτελεσματικότητας των λειτουργιών 
- δραστηριοτήτων της Εταιρείας και επί της διαχειριστι¬ 
κής ικανότητας, επαγγελματικότητας, ακεραιότητας και 
ποιότητας της εργασιακής απόδοσης του προσωπικού. 

8. Η υποβολή εισηγήσεων για τη βελτίωση των αδυ¬ 
ναμιών, την επίλυση τυχόν σοβαρών προβλημάτων, τη 
λήψη διορθωτικών - προληπτικών μέτρων ή / και την 
τροποποίηση των υφιστάμενων διαδικασιών, με σκοπό 
την επίτευξη των στόχων της Εταιρείας και την απο¬ 
τελεσματικότερη και αποδοτικότερη λειτουργία της. 

2. ΓΡΑΜΜΑΤΕΙΑ ΔΙΟΙΚΗΣΗΣ 

Στη Γραμματεία Διοίκησης εντάσσονται οι αρμοδι¬ 
ότητες που σχετίζονται με τη Διοίκηση οι οποίες εν¬ 
δεικτικά είναι: 

• Η διοικητική και επιστημονική υποστήριξη της Δι¬ 
οίκησης και των μελών του Διοικητικού Συμβουλίου σε 
θέματα κάθε είδους προγραμματισμού, σε συνεργασία 
με όλες τις λοιπές Οργανωτικές Μονάδες της Εταιρείας, 
όπως εκάστοτε απαιτείται. 

• Ο χειρισμός κάθε θέματος που αφορά στη Διοίκηση 
της Εταιρείας. 

• Ο χειρισμός θεμάτων πολιτικής σχεδίασης έκτακτης 
ανάγκης και η διεκπεραίωση και διαφύλαξη της διαβαθ¬ 
μισμένης αλληλογραφίας της Εταιρείας. 

• Τήρηση πρωτοκόλλου και αλληλογραφίας για θέ¬ 
ματα πολιτικής άμυνας. 

• Σχεδιασμός αντιμετώπισης εκτάκτων αναγκών σε 
συνεργασία με Ο.Α.Σ.Α. ΠΣΕΑ - Οργάνωση Ομάδων και 
εκπαίδευση προσωπικού ομάδων πολιτικής άμυνας (Πυ¬ 
ρασφάλεια, διοικητική μέριμνα, πρώτες βοήθειες, κ.λπ.) 
για περιπτώσεις εκτάκτου ανάγκης. 

• Η γραμματειακή υποστήριξη των μελών της Διοίκη¬ 
σης και η μέριμνα για τον προγραμματισμό συσκέψεων 
και ακροάσεων των μελών της Διοίκησης. 

• Η σύνταξη της ημερήσιας διάταξης των συνεδριά¬ 
σεων του Διοικητικού Συμβουλίου και η μέριμνα για την 
αποστολή στα μέλη του και την έγκαιρη ενημέρωση 
τους. 

• Η τήρηση των πρακτικών των συνεδριάσεων του 
Διοικητικού Συμβουλίου και αρχείου πρακτικών και 
αποφάσεων. 

• Η επιμέλεια της καταχώρησης των πρακτικών στο 
βιβλίο πρακτικών του Διοικητικού Συμβουλίου και η φρο¬ 
ντίδα για την υπογραφή αυτών. 

• Η κοινοποίηση των αποφάσεων του Διοικητικού Συμ¬ 
βουλίου προς τις Οργανωτικές Μονάδες. 

• Η προετοιμασία της σύγκλησης της Γενικής Συνέ¬ 
λευσης των Μετόχων και η κοινοποίηση των αποφά¬ 
σεων της. 

• Η διαχείριση του προγράμματος της Διοίκησης σχε¬ 
τικά με προσκλήσεις σε εκδηλώσεις, ομιλίες, παρου¬ 
σιάσεις κ.α. με ταυτόχρονη ενημέρωση του Τμήματος 
Μάρκετινγκ και Δημοσίων Σχέσεων. 

• Η ανάπτυξη και διατήρηση καλών σχέσεων μεταξύ 
της Διοίκησης και του προσωπικού της Εταιρείας. 

• Η ανάπτυξη και διατήρηση καλών σχέσεων με τα 
κοινά της Εταιρείας (τοπική κοινωνία, ευπαθείς κοινω¬ 
νικές ομάδες κ.α.). 

• Η τήρηση καταστάσεων εθιμοτυπίας. 

3. ΣΥΜΒΟΥΛΟΙ ΔΙΟΙΚΗΣΗΣ 

Με απόφαση της Διοίκησης και σύμφωνα με την κείμε¬ 
νη νομοθεσία μπορούν να προσλαμβάνονται Σύμβουλοι 
Διοίκησης στους οποίους ανατίθενται ειδικά καθήκοντα 
σύμφωνα με τις εκάστοτε ανάγκες της Εταιρείας. 

4. ΤΜΗΜΑ ΕΠΙΧΕΙΡΗΣΙΑΚΟΥ ΣΧΕΔΙΑΣΜΟΥ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Ο Στρατηγικός και Επιχειρησιακός Σχεδιασμός, η 
επισήμανση των αποκλίσεων και η εισήγηση στη Διοί¬ 
κηση διορθωτικών κινήσεων. 

• Η συνεργασία με όλες τις εμπλεκόμενες Οργανωτι¬ 
κές Μονάδες της Εταιρείας για την άντληση των ανα¬ 
γκαίων στοιχείων και δεικτών με στόχο την κατάρτιση 
του επιχειρησιακού σχεδιασμού της Ο.ΣΥ. Α.Ε. 


• Η ειδική παρακολούθηση συμμόρφωσης της Εται¬ 
ρείας με τα όσα αναφέρονται στο άρθρο 6 «Σύμφωνο 
Ευθύνης - Προϋπολογισμοί - Μηχανισμός επίβλεψης» 
παρ. 6 του Ν. 3920/2011. 

5. ΔΙΕΥΘΥΝΣΗ ΝΟΜΙΚΗΣ ΥΠΟΣΤΗΡΙΞΗΣ 

Στις αρμοδιότητες της Διεύθυνσης αυτής ανήκουν 
ενδεικτικά: 

• Η υπεράσπιση της Εταιρείας ενώπιον κάθε Δικαστη¬ 
ρίου και κάθε Δημόσιας Αρχής. 

• Η εισήγηση για την υλοποίηση των δικαστικών απο¬ 
φάσεων ή εξωδίκων συμβιβασμών. 

• Ο έλεγχος των φακέλων της ασφαλιστικής Εται¬ 
ρείας, ως προς την υπαιτιότητα ή μη των οδηγών των 
οχήματα και η δικαστική υπεράσπιση της Εταιρείας 
ενώπιον παντός Δικαστηρίου, κατά αγωγών τρίτων κατά 
της Εταιρείας, ως και των αγωγών της Εταιρείας κατά 
τρίτων, για ζημιές που προκάλεσαν τρίτοι στα οχήματα. 

• Η επιμέλεια για την είσπραξη απαιτήσεων από τρί¬ 
τους, από δικαστικές αποφάσεις ή εξώδικα (με συμ¬ 
βιβασμό), για ζημιές που προκάλεσαν στα οχήματα 
και η απόδοση χρημάτων στην αρμόδια υπηρεσία της 
Εταιρείας. 

• Οι δηλώσεις τρίτων επί κατασχετηρίων εις χείρας 
της Εταιρείας. 

• Η υποβολή μηνύσεων κατά τρίτων και η παράσταση 
ενώπιον των Ποινικών Δικαστηρίων. 

• Η πλήρης δικαστική κάλυψη ενώπιον παντός αρμοδί¬ 
ου Δικαστηρίου και παντός βαθμού, επί αγωγών τρίτων 
κατά της Εταιρείας (εργατικών ή μη) και η υποστήριξη 
κάθε αγωγής της Εταιρείας κατά τρίτων. 

• Η ερμηνεία των διαφόρων νόμων και η παροχή γνω¬ 
μοδοτήσεων προς τη Διοίκηση και τις Οργανωτικές Μο¬ 
νάδες της Εταιρείας, για θέματα νομικού περιεχομένου. 

• Η παροχή νομικών πληροφοριών στη Διοίκηση και 
τις Διοικητικές Ενότητες της Εταιρείας. 

• Ο έλεγχος τίτλων κυριότητος σε περίπτωση αγοράς 
ακινήτων από την Εταιρεία και η παράσταση κατά την 
υπογραφή των συμβολαίων ή η απλή παράσταση σε 
περίπτωση πώλησης ακινήτου της Εταιρείας σε τρίτους. 

• Ο έλεγχος των όρων κάθε είδους διακηρύξεων δι¬ 
αγωνισμών προμηθειών. 

• Ο έλεγχος των συμβάσεων που συνάπτονται μεταξύ 
Εταιρείας και τρίτων και η παροχή βοήθειας για την 
κατάρτιση αυτών. 

• Η καταγγελία των συμβάσεων εργασίας του προ¬ 
σωπικού της Εταιρείας και η κατάρτιση των συμβάσεων 
πρόσληψης προσωπικού, αν κρίνεται, προς τούτο, απα¬ 
ραίτητη η συνδρομή Δικηγόρου της Εταιρείας. 

• Η μέριμνα για τη σύνταξη και προώθηση των τροπο¬ 
ποιήσεων, συμπληρώσεων του Καταστατικού της Εται¬ 
ρείας, σε συνεργασία με τις αρμόδιες κατά περίπτωση 
Διευθύνσεις. 

Για την υποστήριξη του έργου της Διεύθυνσης, ασχο- 
λείται το απαραίτητο προσωπικό, στις αρμοδιότητες 
του οποίου εντάσσονται: 

• Η εξασφάλιση των προϋποθέσεων για την ομαλή 
λειτουργία της Διεύθυνσης. 

• Η επιμέλεια συλλογής και ο έλεγχος κάθε στοιχείου, 
που είναι απαραίτητο, για την υποστήριξη αστικών και 
ποινικών υποθέσεων της Εταιρείας. 

• Η παροχή πλήρους νομικής υποστήριξης και δικα¬ 
στικής κάλυψης στο πρόσωπο του Διευθύνοντος Συμ¬ 
βούλου, των μελών του Διοικητικού Συμβουλίου της 

Εταιρείας, των Γενικών Διευθυντών και συμβούλων 
Διοίκησης, ενώπιον παντός αρμοδίου δικαστηρίου και 
παντός βαθμού, για ζητήματα, που προέρχονται από 
οποιαδήποτε αιτία, και τα οποία προκύπτουν από την 
άσκηση των καθηκόντων τους στη διοίκηση της Εται¬ 
ρείας, τόσο κατά τη διάρκεια αυτής, όσο και μετά τη 
λήξη της θητείας τους. 

6. ΕΣΩΤΕΡΙΚΗ ΥΠΗΡΕΣΙΑ ΠΡΟΣΤΑΣΙΑΣ ΚΑΙ ΠΡΟΛΗΨΗΣ 
(ΕΣ.Υ.Π.Π.) 

Η Εσωτερική Υπηρεσία Προστασίας και Πρόληψης των 
επαγγελματικών κινδύνων για την Υγεία και την Ασφά¬ 
λεια των εργαζομένων, συγκεντρώνει όλες τις δραστη¬ 
ριότητες και αρμοδιότητες, που προκύπτουν από την 
υποχρέωση εφαρμογής του Ν. 1568/85, του ΠΔ. 17/96, 
του Π.Δ. 95/99 και όλης της σχετικής με την Υγιεινή και 
την Ασφάλεια των εργαζομένων νομοθεσίας. 

Σύμφωνα με τις προβλέψεις της σχετικής νομοθεσί¬ 
ας και σε εφαρμογή -ειδικότερα- των διατάξεων του 
Π.Δ. 95/99 (άρθρο 3 και 4) με απόφαση του Προέδρου 
Δ.Σ. και Διευθύνοντος Συμβούλου ορίζονται δύο επιστη¬ 
μονικοί υπεύθυνοι. 

• ένας γιατρός εργασίας για τα θέματα υγείας και 

• ένας τεχνικός ασφάλειας για τα θέματα ασφάλειας 
με τις προϋποθέσεις και τις αρμοδιότητες που προβλέ- 
πονται στη συγκεκριμένη νομοθεσία. 

Ειδικότερα στις αρμοδιότητες της ΕΣ.Υ.Π.Π. εντάσσο¬ 
νται ενδεικτικά: 

• Η παροχή συμβουλών σε θέματα σχεδιασμού, προ¬ 
γραμματισμού, κατασκευής και συντήρησης των εγκα¬ 
ταστάσεων, εισαγωγής νέων παραγωγικών διαδικασι¬ 
ών, εισαγωγής και χρήσης υλών, προμήθειας μέσων και 
εξοπλισμού, επιλογής και ελέγχου της αποτελεσματι- 
κότητας των ατομικών μέσων προστασίας, καθώς και 
της διαμόρφωσης και διευθέτησης της παραγωγικής 
διαδικασίας σύμφωνα με τους κανόνες υγιεινής και 
ασφάλειας της εργασίας. 

• Ο έλεγχος της ασφάλειας των εγκαταστάσεων και 
των τεχνικών μέσων πριν από τη λειτουργία τους, κα¬ 
θώς και των παραγωγικών διαδικασιών και μεθόδων 
εργασίας, πριν από την εφαρμογή τους. 

• Η επίβλεψη της εφαρμογής των μέτρων υγιεινής και 
ασφάλειας της εργασίας και πρόληψης των ατυχημάτων 
και η σχετική ενημέρωση των αρμοδίων προϊσταμένων 
ή της Διοίκησης. 

• Η παροχή συμβουλών σε θέματα φυσιολογίας και 
ψυχολογίας της εργασίας, εργονομίας και υγιεινής της 
εργασίας. 

• Η παροχή συμβουλών σε θέματα αρχικής τοποθέ¬ 
τησης και αλλαγής θέσης εργασίας για λόγους υγείας, 
προσωρινά ή μόνιμα, καθώς και ένταξης και επανένταξης 
μειονεκτούντων ατόμων στην παραγωγική διαδικασία. 

• Η μέριμνα για υγειονομική εξέταση των προσλαμ- 
βανομένων, μονιμοποιούμενων εργαζομένων. 

• Η φροντίδα προμήθειας του απαιτούμενου φαρμα¬ 
κευτικού υλικού Πρώτων Βοηθειών και η τήρηση των 
κανόνων Υγιεινής. 

• Η εκπόνηση της γραπτής εκτίμησης των επαγγελμα¬ 
τικών κινδύνων στους οποίους εκτίθενται οι εργαζόμενοι 
σύμφωνα με τα προβλεπόμενα στο Π.Δ. 17/96. 

• Η οργάνωση και επίβλεψη του συστήματος παροχής 
πρώτων βοηθειών. 

Η Υπηρεσία στα πλαίσια των παραπάνω αρμοδιο¬ 
τήτων: 


• Προβαίνει στους προσήκοντες ελέγχους και επιθεω¬ 
ρήσεις, διεξάγει προληπτικές εξετάσεις, εκτελεί μετρήσεις 
και επιδημιολογικές έρευνες, επεξεργάζεται και τηρεί τα 
απαιτούμενα αρχεία, εξασφαλίζοντας το ιατρικό απόρ¬ 
ρητο, όπου αυτό επιβάλλεται από την κείμενη νομοθεσία. 

• Εισηγείται για την προμήθεια του απαιτούμενου 
εξοπλισμού (όργανα μετρήσεων, κινητές μονάδες, κ.λπ.) 
και μεριμνά για τη φύλαξη, συντήρησή του και καλή 
χρήση του. 

• Ορίζει για κάθε γιατρό εργασίας και τεχνικό ασφα¬ 
λείας την ιδιαίτερη περιοχή ευθύνης, σύμφωνα με τα 
οριζόμενα και από την κείμενη νομοθεσία. 

• Υποβάλλει στη Διοίκηση προγράμματα δράσης (μα¬ 
κροπρόθεσμα και βραχυπρόθεσμα) στα πλαίσια του 
επιχειρησιακού προγραμματισμού. 

Για την υποστήριξη του έργου των γιατρών εργασίας 
και των τεχνικών ασφάλειας στην ΕΣ.Υ.Π.Π., απασχολεί¬ 
ται το απαραίτητο προσωπικό, μετά από σχετική εισή¬ 
γηση των επιστημονικών υπευθύνων, στις αρμοδιότητες 
του οποίου εντάσσονται: 

• Η διενέργεια μετρήσεων, η φύλαξη και συντήρηση 
των οργάνων, η φύλαξη και η συντήρηση των κινητών 
μονάδων. 

• Η γραμματειακή υποστήριξη, με τη συλλογή, κατα¬ 
γραφή και επεξεργασία των στοιχείων, την τήρηση και 
ενημέρωση των ατομικών ιατρικών φακέλων, τη δακτυ¬ 
λογράφηση και αναπαραγωγή εισηγήσεων, φυλλαδίων 
κ.λπ., τη δημιουργία και επιμέλεια βιβλιοθήκης με βιβλία 
και περιοδικά ιατρικής της εργασίας, βιομηχανικής υγι¬ 
εινής, εργονομίας κ.λπ., την τήρηση της αλληλογραφί¬ 
ας και την προετοιμασία των συσκέψεων των γιατρών 
εργασίας και τεχνικών ασφαλείας, και των ολομελειών. 

• Η παροχή των πρώτων βοηθειών στους χώρους 
εργασίας της Εταιρείας και η συμβολή στον προληπτι¬ 
κό και περιοδικό έλεγχο της υγείας των εργαζομένων. 

7. ΥΠΗΡΕΣΙΑ ΔΙΑΣΦΑΛΙΣΗΣ ΠΟΙΟΤΗΤΑΣ 

Στις αρμοδιότητες της Υπηρεσίας εντάσσονται εν¬ 
δεικτικά: 

• Η ανάπτυξη και εφαρμογή Συστημάτων Διασφάλισης 
Ποιότητας σύμφωνα με διεθνή πρότυπα όπως ΙδΟ 9001, 
ευρωπαϊκά πρότυπα για τις επιβατικές υπηρεσίες, κ.λπ. 

• Η μέριμνα για την υποβολή συμπερασμάτων, παρα¬ 
τηρήσεων και προτάσεων στις αρμόδιες διευθύνσεις για 
τη βελτίωση της ποιότητας του συγκοινωνιακού έργου. 

• Η μέριμνα για την υποβολή περιοδικών εκθέσεων - 
αναφορών. 

• Η διενέργεια επιτόπιων ελέγχων. 

• Η συγκέντρωση και επεξεργασία των στοιχείων των 
ημερήσιων και περιοδικών αναφορών του προσωπικού 
εποπτείας της ποιότητας του παρεχόμενου συγκοινω¬ 
νιακού έργου. 

8. ΤΜΗΜΑ ΣΥΓΧΡΗΜΑΤΟΔΟΤΟΥΜΕΝΩΝ ΠΡΑΞΕΩΝ και 
ΕΥΡΩΠΑΪΚΩΝ ΠΡΟΓΡΑΜΜΑΤΩΝ 

Το αντικείμενο του τμήματος αφορά στη διαχείριση 
πράξεων της Ο.ΣΥ. Α.Ε. που υλοποιεί στα πλαίσια συγ- 
χρηματοδοτούμενων, από Ελληνικούς και Ευρωπαϊκούς 
ή άλλους πόρους, προγραμμάτων. 

Στις αρμοδιότητες του Τμήματος εντάσσονται εν¬ 
δεικτικά: 

• Ο έλεγχος προγράμματος πράξεων της Ο.ΣΥ. Α.Ε. 
και η διερεύνηση πηγών και δυνατοτήτων χρηματοδό¬ 
τησης - συγχρηματοδότησης. 

• Ο έλεγχος επιλεξιμότητας, σκοπιμότητας, πληρότη¬ 
τας, ωριμότητας και συνέπειας με τις εκάστοτε πολιτι¬ 
κές (εθνικές, ευρωπαϊκές κ.λπ.) των προγραμματισμένων 
πράξεων της Ο.ΣΥ. Α.Ε. 

• Η υποβολή εισηγήσεων για τη λήψη αποφάσεων 
και των αντίστοιχων αιτήσεων για τη χρηματοδότηση 
των πράξεων. 

• Η διαχείριση και υποβολή αιτημάτων προέγκρισης κι 
έγκρισης μεταβολών κατά τη διάρκεια υλοποίησης του φυ¬ 
σικού αντικειμένου των συγχρηματοδοτούμενων πράξεων. 

• Η παρακολούθηση υλοποίησης συγχρηματοδοτού¬ 
μενων πράξεων. 

• Η σύνταξη και υποβολή σχετικών εντύπων και εκθέ¬ 
σεων συγχρηματοδοτούμενης πράξης (Τεχνικά Δελτία 
Πράξης, Δελτία Δήλωσης Δαπανών, Δελτία Παρακολού¬ 
θησης Προόδου κ.λπ.). 

• Η συγκέντρωση και αποστολή σχετικής απαιτούμε- 
νης τεκμηρίωσης στις αρμόδιες αρχές χρηματοδότησης 
και ενημέρωση εμπλεκόμενων φορέων. 

• Η ευθύνη επικοινωνίας με τις αρμόδιες αρχές χρη¬ 
ματοδότησης. 

• Η συνεργασία με τις αρμόδιες αρχές χρηματοδότη¬ 
σης κατά τη διενέργεια επιθεωρήσεων και ελέγχων στο 
φυσικό και οικονομικό αντικείμενο ελεγχόμενης πράξης. 

• Ο συντονισμός των υπηρεσιών της Ο.ΣΥ. Α.Ε. ως 
προς τις απαιτήσεις των αρμοδίων αρχών κατά την 
υλοποίηση του φυσικού και οικονομικού αντικειμένου 
συγχρηματοδοτούμενης πράξης. 

• Ο έλεγχος τήρησης κανόνων δημοσιότητας και σχε¬ 
τικής νομοθεσίας συγχρηματοδοτούμενης πράξης. 

• Η διοικητική ανασκόπηση υλοποιηθείσας συγχρη¬ 
ματοδοτούμενης πράξης για μελλοντική αξιοποίηση. 

• Η τήρηση απαιτήσεων διαχειριστικής επάρκειας της 
Ο.ΣΥ. Α.Ε. για την υλοποίηση συγχρηματοδοτούμενων 
πράξεων. 

• Διερεύνηση της δυνατότητας συμμετοχής της Εται¬ 
ρείας σε Ευρωπαϊκά Προγράμματα ή Πρωτοβουλίες 
σχετικά με τις Δημόσιες Συγκοινωνίες (καθαρές μετα¬ 
φορές, ΟΙΝ/ΙΤΑδ κ.α.) προκειμένου να αντληθεί χρημα¬ 
τοδότηση για πιλοτικές ή/και μακροχρόνιες δράσεις. 

• Σύναψη των σχετικών προτάσεων/συνεργασιών με 
φορείς που δύνανται να συμμετέχουν στις σχετικές 
κοινοπραξίες (δήμους, πανεπιστήμια, ερευνητικά κέντρα 
κ.α.) 

• Παρακολούθηση της υλοποίησης των εν λόγω έρ¬ 
γων και σύνταξη των σχετικών παραδοτέων (εκθέσεις 
προόδου κ.α.) όταν αυτό απαιτείται. 

• Συμμετοχή στις συναντήσεις, συνέδρια, ημερίδες 
που πραγματοποιούνται στο πλαίσιο της συμμετοχής 
σε Ευρωπαϊκά προγράμματα/πρωτοβουλίες. 

9. ΓΡΑΦΕΙΟ ΤΥΠΟΥ 

Στις αρμοδιότητες του Γραφείου Τύπου εντάσσονται 
ενδεικτικά: 

• Η διαχείριση, σε συνεργασία με τον Ο.Α.Σ.Α. και 
τις αρμόδιες Οργανωτικές Μονάδες της Ο.ΣΥ. Α.Ε., των 
θεμάτων πληροφόρησης και ενημέρωσης του επιβατι¬ 
κού κοινού μέσω του Τύπου, τηλεοράσεως, ραδιοφώνου 
και λοιπών μέσων ενημέρωσης, επί των επιδιώξεων και 
επιτευγμάτων της Εταιρείας. 

• Η ευθύνη της σύνταξης και αποστολής των Δελτίων 
Τύπου καθώς και η εκπροσώπηση της Εταιρείας στα 
Μέσα Μαζικής Ενημέρωσης προασπίζοντας τα συμφέ¬ 
ροντα της Ο.ΣΥ. Α.Ε. 


• Η υποδοχή των εκπροσώπων των Μέσων Μαζικής 
Ενημέρωσης για ενημέρωση επί των θεμάτων της Ο.ΣΥ. 
Α.Ε. και η παροχή των απαιτουμένων πληροφοριών. 

• Η στενή συνεργασία με τον Ο.Α.Σ.Α. με στόχο την 
ενιαία παρουσίαση των φορέων των Αστικών Συγκοι¬ 
νωνιών στο εξωτερικό περιβάλλον τους. 

• Η παρακολούθηση κάθε δημοσιεύματος σχετικού 
με την Εταιρεία και η σύνταξη και αποστολή σχετικών 
απαντήσεων ή ανακοινώσεων. 

• Η διεξαγωγή των υπό του Προέδρου Δ.Σ. και Διευ- 
θύνοντος Συμβούλου ανατιθεμένων εκάστοτε ειδικών 
εργασιών. 

• Η σύνταξη απαντήσεων επί σχολίων και επιστολών 
γενικού περιεχομένου 

όσον αφορά στη δημόσια εικόνα της Εταιρείας. 

• Η σύνταξη, έκδοση και διανομή των δελτίων Τύ¬ 
που στο σύνολο των Μ.Μ.Ε. και των συνεργαζόμενων 
Φορέων. 

• Η ανάπτυξη και διατήρηση καλών σχέσεων με τους 
εκπροσώπους των Μ.Μ.Ε. και η διοργάνωση συνεντεύ¬ 
ξεων Τ ύπου. 

• Η επικοινωνία με τα Μ.Μ.Ε. για την οργάνωση, διεκ¬ 
περαίωση τρεχουσών επαφών και έγκυρης πληροφό¬ 
ρησης σε ό,τι αφορά στο έργο και τις δραστηριότητες 
της Εταιρείας. 

• Η συμμετοχή στην «επικοινωνιακή διαχείριση» πε¬ 
ριστατικών εκτάκτου ανάγκης, η αξιολόγηση των πλη¬ 
ροφοριών που διοχετεύονται στους διαπιστευμένους 
δημοσιογράφους και στους εκπροσώπους των Μ.Μ.Ε. 
σχετικά με συμβάντα που ενδέχεται να προκαλέσουν 
εταιρική κρίση ή αρνητική δημοσιότητα σε συνεργασία 
με τη Διοίκηση και το Υπουργείο, καθώς και η σύνταξη 
των απαιτούμενων δελτίων Τύπου. 

II. Αρμοδιότητες - Υποχρεώσεις Γενικών Διευθύνσεων 

Α. ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ 
ΠΟΡΩΝ 

Στις αρμοδιότητες της Γ ενικής Διεύθυνσης Ανθρώπι¬ 
νου Δυναμικού και Πόρων ανήκουν ενδεικτικά: 

• Η διαχείριση του Ανθρώπινου Δυναμικού. 

• Η διεκπεραίωση όλων των οικονομικών λειτουργιών 
της Εταιρείας. 

• Η ανάπτυξη και εφαρμογή σύγχρονων πληροφορι¬ 
ακών συστημάτων. 

• Η ανάπτυξη της οργανωτικής δομής της Εταιρείας. 

• Η διαχείριση Προμηθειών και Συμβάσεων. 

• Η προμήθεια υλικών και υπηρεσιών. 

Β. ΓΕΝΙΚΗ ΔΙΕΥΘΥΝΣΗ ΠΑΡΑΓΩΓΗΣ 

Στις αρμοδιότητες της Γ ενικής Διεύθυνσης Παραγω¬ 
γής ενδεικτικά ανήκουν: 

• Ο προγραμματισμός και η εκτέλεση του συγκοινω¬ 
νιακού έργου, σύμφωνα με το σχεδίασμά του Ο.Α.Σ.Α., 
η παρακολούθηση και αξιολόγηση των σχετικών απο¬ 
τελεσμάτων. 

• Η επικοινωνία με το επιβατικό κοινό και η αξιοποίηση 
των παρεχόμενων πληροφοριών 

• Η οργάνωση του ελέγχου της χρήσης του προσή¬ 
κοντος κατά περίπτωση εισιτηρίου από το επιβατικό 
κοινό και η διαχείριση των επιβαλλομένων προστίμων. 

• Η εμπορική αξιοποίηση κινητής και ακίνητης περιου¬ 
σίας του οργανισμού και ιδιαίτερα των προβαλλόμενων 
διαφημίσεων. 

• Η εύρυθμη λειτουργία των αμαξοστασίων της Εται¬ 
ρείας (παραγωγή συγκοινωνιακού έργου, συντήρηση 
τροχαίου υλικού, διαχείριση προσωπικού). 

• Εναλλακτική διαχείριση υλικών και εκποίηση αχρή¬ 
στων. 

Γ. ΓΕΝΙΚΗ ΔΙΕΥΘΥΝΣΗ ΥΠΟΣΤΗΡΙΞΗΣ 

Στις αρμοδιότητες της Γενικής Διεύθυνσης Υποστή¬ 
ριξης ενδεικτικά ανήκουν: 

• Η μελέτη και συγγραφή τεχνικών προδιαγραφών 
για τεχνικά έργα. 

• Η ανάπτυξη συστήματος κοστολόγησης και προτύ¬ 
πων χρόνων τεχνικών εργασιών και η παρακολούθηση 
σχετικών δεικτών. 

• Η οργάνωση και λειτουργία αποθηκών ανταλλακτι¬ 
κών και λοιπών υλικών. 

• Ο προγραμματισμός, η συντήρηση και η εκτέλεση 
εκτεταμένων επισκευών που γίνονται εκτός αμαξοστα¬ 
σίων. 

• Η διαχείριση από πλευράς ασφαλιστικής κάλυψης 
των ατυχημάτων της κινητής και ακίνητης περιουσίας 
της Ο.ΣΥ. Α.Ε. 

III. Αρμοδιότητες - Υποχρεώσεις Διευθύνσεων 

Α. ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ 
ΠΟΡΩΝ 

1. ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ 

Στις αρμοδιότητες της Διεύθυνσης ενδεικτικά εντάσ¬ 
σονται: 

• Η μέριμνα για την εξασφάλιση του αναγκαίου προ¬ 
σωπικού, σύμφωνα με τις κείμενες διατάξεις. 

• Η τήρηση της εργατικής νομοθεσίας, των Κανονι¬ 
σμών και των οδηγιών της Διοίκησης που αφορούν στο 
προσωπικό και η εισήγηση για την τροποποίησή τους. 

• Η έκδοση Εγκυκλίων - Οδηγιών. 

• Η μέριμνα για την παροχή διοικητικής υποστήριξης 
στο προσωπικό. 

• Ο χειρισμός γενικής φύσεως διοικητικών θεμάτων 
και θεμάτων που αφορούν στην πρόσληψη του αναγκαί¬ 
ου προσωπικού, στους όρους εργασίας και την υπη¬ 
ρεσιακή κατάσταση του προσωπικού, στις αποδοχές 
και λοιπές παροχές, στην εκπαίδευση, στην κοινωνική 
μέριμνα και στη διακίνηση της εισερχόμενης και εξερ- 
χόμενης, καθώς και της εσωτερικής αλληλογραφίας 
της Ο.ΣΥ. Α.Ε. 

• Η συνεργασία με τη Διεύθυνση Οικονομικών Υπηρε¬ 
σιών, για τη χορήγηση και καταχώρηση στοιχείων (π.χ. 
άδειες, ασθένειες κ,λπ.). 

Ειδικότερα οι αρμοδιότητες των Τμημάτων, που 
υπάγονται στην ως άνω Διεύθυνση, ενδεικτικά είναι 
οι εξής: 

1.1 ΤΜΗΜΑ ΠΡΟΣΩΠΙΚΟΥ και ΕΡΓΑΣΙΑΚΩΝ ΣΧΕΣΕΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η τήρηση των διαδικασιών διαχείρισης του προσωπι¬ 
κού, δηλ. πρόσληψη, τοποθέτηση, μετάθεση, προαγωγή, 
συνταξιοδότηση, αξιολόγηση κ.λπ. 

• Η τήρηση και ενημέρωση των Μητρώων προσωπικού 
και των ατομικών φακέλων. 

• Η πρόβλεψη για τις ανάγκες προσλήψεων. 

• Η παρακολούθηση της εφαρμογής του Κανονισμού 
Προσωπικού, η επεξεργασία οδηγιών εφαρμογής του 
και η εισήγηση για ενδεχόμενες αλλαγές του. 


• Η παρακολούθηση της εφαρμογής της Γ ενικής Ερ¬ 
γατικής Νομοθεσίας, των Επιχειρησιακών Συλλογικών 
Συμβάσεων Εργασίας και η επεξεργασία σχετικών οδη¬ 
γιών. 

• Η παρακολούθηση των μεταβολών του προσωπικού, 
η τήρηση κατάστασης προσωπικού ανά Μονάδα και η 
ενημέρωση της Διεύθυνσης Οικονομικών Υπηρεσιών για 
τη μισθοδοσία του Προσωπικού. 

• Η ευθύνη χορήγησης των δελτίων υπηρεσιακής 
ταυτότητας και η έκδοση παραστατικών χορήγησης 
διαφόρων ειδών στο προσωπικό. 

• Η τήρηση στοιχείων συνθέσεως και κατανομής του 
προσωπικού κατά Υπηρεσίες (Δύναμη - Αρχαιότητα). 

• Η έκδοση πιστοποιητικών και βεβαιώσεων υπηρε¬ 
σιακής καταστάσεως του εν ενεργεία προσωπικού και 
των συνταξιούχων. 

• Η παρακολούθηση της εφαρμογής και η ερμηνεία 
των διατάξεων των πάσης φύσης κανονισμών, που αφο¬ 
ρούν στο προσωπικό, και η παρακολούθηση της συνα¬ 
φούς προς τα ανωτέρω νομοθεσίας. 

• Η τήρηση του συστήματος αξιολόγησης προσωπικού 
και των φύλλων αξιολόγησης του προσωπικού. 

• Η διαδικασία επί θεμάτων αναφερομένων σε προ¬ 
σλήψεις, μονιμοποιήσεις, μετατάξεις, τοποθετήσεις, 
αποσπάσεις, μεταθέσεις, λύση της εργασιακής σχέ¬ 
σης. 

• Η μέριμνα για την αναγνώριση της προϋπηρεσίας. 

• Η αναγγελία εργατικών ατυχημάτων του προσωπι¬ 
κού των Κεντρικών Οργανωτικών Μονάδων. 

• Η γραμματειακή υποστήριξη των Συλλογικών Ορ¬ 
γάνων, Επιτροπών και Συμβουλίων. 

1.2 ΤΜΗΜΑ ΠΕΙΘΑΡΧΙΚΟΥ ΕΛΕΓΧΟΥ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η μέριμνα για τη συγκρότηση, τη λειτουργία και 
την ανακοίνωση των αποφάσεων των Πειθαρχικών 
Συμβουλίων και επιτροπών που προβλέπονται από τον 
Κανονισμό Προσωπικού. 

• Η παρακολούθηση και εφαρμογή των Πειθαρχικών 
Διατάξεων του Κανονισμού Προσωπικού. 

• Η φροντίδα για την κίνηση της πειθαρχικής διαδι¬ 
κασίας, η παραπομπή αρμοδίως των πειθαρχικών υπο¬ 
θέσεων για εκδίκαση, η τήρηση αρχείου των πειθαρχι¬ 
κών ποινών του προσωπικού και η παρακολούθηση της 
έκτισης των ποινών. 

1.3 ΤΜΗΜΑ ΕΚΠΑΙΔΕΥΣΗΣ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η συγκέντρωση και επεξεργασία των Εκπαιδευτι¬ 
κών αναγκών των Οργανωτικών Μονάδων. Η σύνταξη 
ετησίων και έκτακτων Εκπαιδευτικών προγραμμάτων. 

• Η αναζήτηση πόρων για τη χρηματοδότηση των 
Εκπαιδευτικών προγραμμάτων. 

• Η διοικητική υποστήριξη των Εκπαιδευτικών προ¬ 
γραμμάτων. 

1.4 ΤΜΗΜΑ ΚΕΝΤΡΙΚΗΣ ΓΡΑΜΜΑΤΕΙΑΣ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η τήρηση των διαδικασιών Κεντρικής Γραμματείας 
της Εταιρείας. 

• Η φροντίδα καθαριότητας και τήρησης των μέτρων 
ασφαλείας των Κεντρικών Οργανωτικών Μονάδων. 

• Η φροντίδα για τη στέγαση και εφοδιασμό των Κε¬ 
ντρικών Οργανωτικών Μονάδων με εξοπλισμό γραφείου. 
Η τήρηση σχετικού αρχείου. 

• Η συγκέντρωση, φύλαξη και παράδοση στους δικαι¬ 
ούχους των απολεσθέντων αντικειμένων στα οχήματα 
και τις εγκαταστάσεις της Εταιρείας, σε συνεργασία 
με το Τμήμα Διοικητικής Υποστήριξης και Φύλαξης του 
κάθε Αμαξοστασίου. 

• Η μέριμνα τήρησης του πρωτοκόλλου και του αρχεί¬ 
ου όλης της εισερχόμενης και εξερχόμενης αλληλογρα¬ 
φίας της Εταιρείας και η προώθηση της αλληλογραφίας 
στις αρμόδιες Υπηρεσίες, εκτός της αλληλογραφίας που 
αφορά στον Πρόεδρο Δ.Σ. και Διευθύνοντα Σύμβουλο 
της Εταιρείας. 

• Η σύνταξη των Δελτίων Εξόδου αποχωρούντος 
προσωπικού. 

2. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Στις αρμοδιότητες της Διεύθυνσης ενδεικτικά εντάσ¬ 
σονται: 

• Η μελέτη και ο χειρισμός των πόσης φύσεως οικο¬ 
νομικών θεμάτων που αφορούν στην Ο.ΣΥ. Α.Ε., όπως η 
λογιστική παρακολούθηση και απεικόνιση της περιου¬ 
σιακής καταστάσεώς της, η μέριμνα για τις εισπράξεις 
και πληρωμές, καθώς και η παρακολούθηση των συ¬ 
ναλλαγών με τρίτους, η λογιστική παρακολούθηση και 
ο έλεγχος αποθεμάτων των υλικών και ανταλλακτικών, 
ο έλεγχος των εσόδων της Ο.ΣΥ. Α.Ε., καθώς και η δι¬ 
εκπεραίωση της μισθοδοσίας. 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Διεύθυνση, ενδεικτικά είναι οι εξής: 

2.1 ΤΜΗΜΑ ΛΟΓΙΣΤΗΡΙΟΥ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η ενημέρωση και τήρηση των επίσημων λογιστικών 
βιβλίων του Κ.Β.Σ. 

• Η σύνταξη του ετησίου Ισολογισμού και του Λο¬ 
γαριασμού Αποτελεσμάτων Χρήσεως της Εταιρείας, 
καθώς και των ενδιάμεσων οικονομικών καταστάσεων. 

• Ο έλεγχος εφαρμογής του Λογιστικού Σχεδίου και 
των βασικών αρχών της Λογιστικής. 

• Η σύνταξη περιοδικών και ετήσιων φορολογικών 
δηλώσεων. 

• Η σύνταξη περιοδικών και ετήσιων στατιστικών δη¬ 
λώσεων. 

• Η συμφωνία λογαριασμών Ισοζυγίου. 

• Η διενέργεια των τακτικών και εκτάκτων απογρα- 
φών και η ενημέρωση και συμφωνία των φορολογικών 
αποθηκών. 

• Η τήρηση των φορολογικών και ασφαλιστικών υπο¬ 
χρεώσεων. 

• Η εφαρμογή και τήρηση συστήματος κοστολόγησης, 
σύμφωνα με τον κοστολογικό σχεδίασμά της επιχεί¬ 
ρησης. 

• Ο έλεγχος, η καταχώρηση και η φύλαξη των πάσης 
φύσεως παραστατικών, χρεογράφων, λοιπών αξιών και 
τίτλων της Εταιρείας. 

• Η εφαρμογή και τήρηση λογιστικής Αποθήκης για 
την παρακολούθηση των υλικών που βρίσκονται στις 
Αποθήκες, κατά ποσότητα και αξία, ανά Αποθήκη και 
είδος υλικού. 


• Ο λογιστικός προσδιορισμός του κόστους των πα¬ 
ρεχόμενων υπηρεσιών, των έργων που εκτελούνται, της 
κατασκευής και επισκευής υλικών, της ανακατασκευής 
και γενικής επισκευής οχημάτων, καθώς και ο καθορι¬ 
σμός τιμών πώλησης υλικών προς τρίτους και εκτέλεσης 
εργασιών για λογαριασμό τρίτων. 

• Η τήρηση Μητρώου Παγίων Περιουσιακών Στοιχείων. 

2.2 ΤΜΗΜΑ ΕΙΣΠΡΑΞΕΩΝ και ΠΛΗΡΩΜΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η σύνταξη των ταμειακών προγραμμάτων, η παρακο¬ 
λούθηση της εκτέλεσης τους, η λογιστική παρακολούθη¬ 
ση χρηματοδότησης των προϋπολογισμών λειτουργίας, 
επενδύσεων και η έγκαιρη επισήμανση των αποκλίσεων 
και ταμειακών προβλημάτων. 

• Η εφαρμογή και συντήρηση συστήματος Αναλυτικής 
Λογιστικής. 

• Η τήρηση των βιβλιαρίων καταθέσεων και η ευθύνη 
για την έκδοση ενταλμάτων πληρωμών και επιταγών. 

• Η ευθύνη για τη συγκέντρωση των εισπράξεων, την 
κατάθεση τους στις Τράπεζες και την πραγματοποίηση 
αναλήψεων. 

• Οι τακτικές και έκτατες πληρωμές στο προσωπικό 
και σε τρίτους. 

• Η καθημερινή συμφωνία του υπολοίπου του ταμείου 
σε συνεργασία με το τμήμα Λογιστηρίου. Η σύνταξη 
ημερήσιου ταμειακού Ισολογισμού. 

• Ο έλεγχος, η εκκαθάριση, η έγκριση και η επιμέλεια 
για την πληρωμή και εκτέλεση κάθε ποσού για την 
εξόφληση των υποχρεώσεων της Εταιρείας προς το 
Δημόσιο και τρίτους. 

• Η μέριμνα για την είσπραξη κάθε απαίτησης της 
Εταιρείας. 

• Η έκδοση Τιμολογίων πωλήσεως υλικών και Παροχής 
Υπηρεσιών και Δελτίων Αποστολής Υλικών. 

• Η έκδοση Επιταγών και Ενταλμάτων Πληρωμής 
για την πληρωμή των υποχρεώσεων και Γραμματίων 
Εισπράξεων για την είσπραξη των πάσης φύσεως εσό¬ 
δων. 

• Η φύλαξη και παρακολούθηση των εγγυητικών επι¬ 
στολών που καταθέτουν τρίτοι ως προς το χρόνο ισχύ¬ 
ος τους και την είσπραξη κάθε ποσού που καταπίπτει 
υπέρ της Ο.ΣΥ. Α.Ε. 

• Ο δευτεροβάθμιος έλεγχος κομίστρου σε συνεργα¬ 
σία με το αρμόδιο τμήμα. 

2.3 ΤΜΗΜΑ ΠΡΟΫΠΟΛΟΓΙΣΜΟΥ ΚΑΙ ΚΟΣΤΟΛΟΓΗΣΗΣ 

Στις αρμοδιότητες του Τμήματος περιλαμβάνονται 

ενδεικτικά τα παρακάτω: 

• Η σύνταξη και η παρακολούθηση υλοποίησης των 
Ετησίων Προϋπολογισμών Εκμετάλλευσης και Επενδύ¬ 
σεων σε σχέση με τα απολογιστικά στοιχείων εσόδων 
και δαπανών. Η επισήμανση των κυριοτέρων αποκλίσεων 
με την αντίστοιχη τεκμηρίωσή τους. 

• Η σύνταξη ενδιάμεσων οικονομικών εκθέσεων ανά 
τρίμηνο. 

• Η σύνταξη και η επιμέλεια έκδοσης της ετήσιας 
Έκθεσης Πεπραγμένων. 

• Η επεξεργασία και ανάπτυξη εργαλείων για την 
παρακολούθηση της συνολικής πορείας της Εταιρεί¬ 
ας, (κοστολόγηση, προϋπολογισμοί ανά Αμαξοστάσιο 
κ.λπ.). Η υποστήριξη των Οργανωτικών Μονάδων για 
την εφαρμογή τους. 

• Ο προσδιορισμός των δεικτών για την παρακολού¬ 
θηση και αξιολόγηση του οικονομικού και λειτουργι¬ 
κού αποτελέσματος. Η συγκέντρωση των στοιχείων 
και η σύνταξη μηνιαίων και ετήσιων εκθέσεων από¬ 
δοσης. 

• Η τήρηση και παρακολούθηση λειτουργικών και 
οικονομικών στατιστικών στοιχείων, ανάλογα με τις 
εκάστοτε υπηρεσιακές ανάγκες. 

• Ο έλεγχος των οικονομικών και λειτουργικών στοι¬ 
χείων. 

2.4 ΤΜΗΜΑ ΜΙΣΘΟΔΟΣΙΑΣ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η έκδοση της μισθοδοσίας του προσωπικού και ο 
έλεγχος της ορθότητας της. 

• Ο έλεγχος της ορθότητας αναδρομικών κινήσεων 
μισθοδοσίας. 

• Η παρακολούθηση εφαρμογής των Ε.Σ.Σ.Ε. και της 
Εργατικής Νομοθεσίας ως προς τη μισθοδοσία. 

• Η σύνταξη οδηγιών προς τις αρμόδιες Διοικητικές 
Ενότητες των Αμαξοστασίων και της Διεύθυνσης Συ¬ 
ντήρησης και Επισκευών και η συνεργασία μαζί τους 
για την έκδοση και τον έλεγχο της μισθοδοσίας, την 
παρακολούθηση των ασθενειών, τον προσδιορισμό των 
επιδομάτων κ.λπ. 

• Η σύνταξη μηνιαίων και εκτάκτων αναφορών. 

• Η τήρηση και συμφωνία των ατομικών και συγκε¬ 
ντρωτικών λογαριασμών προκαταβολών, δανείων, πι¬ 
στωτικών και χρεωστικών υπολοίπων του προσωπικού. 

• Ο έλεγχος των ασφαλιστικών εισφορών και η μέρι¬ 
μνα για την έγκαιρη απόδοσή τους. 

• Ο έλεγχος και η συμφωνία για τη μηνιαία απόδοση 
του Φόρου Μισθωτών Υπηρεσιών (Φ.Μ.Υ.). Η συμφωνία 
ετήσιου φόρου. Η έκδοση, ταξινόμηση και διανομή βε¬ 
βαιώσεων φόρου. 

• Η έκδοση πιστοποιητικών μισθοδοσίας. 

• Η συγκέντρωση, ο έλεγχος και η αποστολή ΑΠΔ. 

• Η συνεργασία με τους ασφαλιστικούς φορείς και 
οι τυχόν διορθώσεις στους ατομικούς λογαριασμούς 
ασφάλισης. 

• Η συνεργασία με τα Τμήματα Διοικητικής Υποστή¬ 
ριξης των Αμαξοστασίων για την οριστικοποίηση της 
εργασιακής εικόνας του προσωπικού. 

• Ο έλεγχος και η διεκπεραίωση των υπέρ τρίτων 
διενεργουμένων κρατήσεων. 

• Η παροχή πληροφοριών και επεξηγήσεων στο 
προσωπικό για τη μισθοδοσία. Εξήγηση του τρόπου 
εφαρμογής των συμβάσεων. Επεξήγηση σε απορίες 
εργαζομένων. 

3. ΔΙΕΥΘΥΝΣΗ ΠΡΟΜΗΘΕΙΩΝ 

Στις αρμοδιότητες της Διεύθυνσης ενδεικτικά εντάσ¬ 
σονται: 

• Η μέριμνα για τη διασφάλιση στις Υπηρεσίες της 
Ο.ΣΥ. Α.Ε. του απαιτούμενου εξοπλισμού, υλικών, ανταλ¬ 
λακτικών, υπηρεσιών, ενεργώντας: 

- Μέσα στο πλαίσιο που ορίζει η νομοθεσία, οι κανο¬ 
νισμοί προμηθειών και οι αποφάσεις του Διοικητικού 
Συμβουλίου. 

- Με διαδικασίες που εξασφαλίζουν έγκαιρη προμή¬ 
θεια των αιτουμένων ή αναγκαίων ως άνω πόρων. 

- Ελέγχοντας τη ροή των ως άνω πόρων, ώστε να 
βελτιστοποιείται πάντοτε το όριο των αποθεμάτων. 


- Διασφαλίζοντας τη φύλαξη των υλικών και ανταλ¬ 
λακτικών. 

• Η υποβολή απολογιστικών στοιχείων και προτάσεων. 

• Η έρευνα αγοράς, εγχώριας και ξένης, προκειμένου 
να διασφαλίζεται η ποιότητα και η οικονομικότερη προ¬ 
μήθεια υλικών, ανταλλακτικών και υπηρεσιών. 

• Η δια μέσου έρευνας αγοράς (απευθείας αναθέσεις, 
πρόχειροι και δημόσιοι διαγωνισμοί, προγραμματικές 
συμφωνίες κ.λπ.), προμήθεια των αναγκαίων υλικών και 
η αγορά υπηρεσιών για την κάλυψη των αναγκών σύμ¬ 
φωνα με την ισχύουσα νομοθεσία. 

• Η κατάρτιση και σύναψη συμβάσεων, όπου απαι¬ 
τείται. 

• Η διαχείριση προμηθειών και συμβάσεων με προμη¬ 
θευτές της Ο.ΣΥ. Α.Ε. 

• Ο καθορισμός μεθόδων και διαδικασιών προμηθειών. 

• Η σύνταξη διακηρύξεων για εγχώριους ή διεθνείς 
δημόσιους διαγωνισμούς προμηθειών και η μέριμνα για 
τη διεξαγωγή και ολοκλήρωση των αντιστοίχων δια¬ 
γωνισμών. Η σύνταξη των συμβάσεων, σύμφωνα με τη 
νομοθεσία, τον Κανονισμό Προμηθειών και τις αποφά¬ 
σεις του Διοικητικού Συμβουλίου. 

• Ο χειρισμός των θεμάτων προμήθειας υλικών ή υπη¬ 
ρεσιών που γίνονται με πρόχειρους διαγωνισμούς ή 
απλή συλλογή προσφορών. 

• Η ευθύνη για τη συγκρότηση των αντιστοίχων επι¬ 
τροπών. 

• Η μέριμνα για την προεκτίμηση, αρμοδίως, της δα¬ 
πάνης των αναγκών σε υλικά, η υπόδειξη προμηθευτών 
και των προβλεπομένων διαδικασιών προμήθειας από 
τον Κανονισμό Προμηθειών. 

• Η παρακολούθηση της έγκαιρης εκτέλεσης των συμ¬ 
βάσεων σύμφωνα με τους όρους που προβλέπονται 
από αυτές. 

• Η εποπτεία διενέργειας των διαγωνισμών προμή¬ 
θειας υλικού ή παροχής υπηρεσιών και η σύνταξη των 
σχετικών συμβάσεων. 

• Η εξασφάλιση των εγκρίσεων που απαιτούνται από 
τα αρμόδια Υπουργεία για την πραγματοποίηση των 
προμηθειών. 

• Η φροντίδα για την κάλυψη εκτάκτων αναγκών σε 
υλικά που δεν έχουν προβλεφθεί στον ετήσιο προγραμ¬ 
ματισμό. 

• Η σύνταξη και υποβολή προς έγκριση του Ενιαίου 
Προγράμματος Προμηθειών στα αρμόδια Υπουργεία και 
η συγκέντρωση των απολογιστικών στοιχείων. 

• Η μηνιαία αναφορά για την παρακολούθηση της 
εξέλιξης του προγράμματος προμηθειών. 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Διεύθυνση, ενδεικτικά είναι οι εξής: 

3.1 ΤΜΗΜΑ ΔΗΜΟΣΙΩΝ ΔΙΑΓΩΝΙΣΜΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η σύνταξη και υποβολή προς έγκριση του Ενιαίου 
Προγράμματος Προμηθειών στα αρμόδια Υπουργεία και 
η συγκέντρωση των απολογιστικών στοιχείων. 

• Η σύνταξη διακηρύξεων για εγχώριους ή διεθνείς 
δημόσιους διαγωνισμούς προμηθειών και η μέριμνα για 
τη διεξαγωγή και ολοκλήρωση των αντιστοίχων διαγω¬ 
νισμών. Η σύνταξη των συμβάσεων. 

• Η επιμέλεια δημοσίευσης στον Τύπο των διακηρύ¬ 
ξεων. 

• Η τήρηση των διαδικασιών εισαγωγής ανταλλακτι¬ 
κών και υλικών από το εξωτερικό. 

• Η ευθύνη για τη συγκρότηση και λειτουργία των 
αντιστοίχων επιτροπών. 

3.2 ΤΜΗΜΑ ΑΓΟΡΩΝ ΚΑΙ ΠΡΟΧΕΙΡΩΝ ΔΙΑΓΩΝΙΣΜΩΝ 

Στις αρμοδιότητες του Τμήματος περιλαμβάνονται 

ενδεικτικά τα παρακάτω: 

• Ο χειρισμός των θεμάτων προμήθειας υλικών ή υπη¬ 
ρεσιών που γίνονται με πρόχειρους διαγωνισμούς ή 
απλή συλλογή προσφορών. 

• Η ευθύνη για τη συγκρότηση και λειτουργία των 
αντιστοίχων επιτροπών. 

• Η ανάθεση των παραγγελιών. 

• Η προεκτίμηση της δαπάνης των αναγκών σε υλικά, 
η υπόδειξη προμηθευτών και των προβλεπομένων δια¬ 
δικασιών Προμήθειας από τον Κανονισμό Προμηθειών. 

3.3 ΤΜΗΜΑ ΠΑΡΑΚΟΛΟΥΘΗΣΗΣ ΣΥΜΒΑΣΕΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Ο έλεγχος και η παρακολούθηση της εκτέλεσης 
των συμβάσεων. 

• Η προώθηση των παραστατικών και τιμολογίων για 
εξόφληση. 

• Η αναφορά σχετικών αποκλίσεων (χρονοδιαγράμ¬ 
ματα, προδιαγραφές, πληρωμές). 

4 ΔΙΕΥΘΥΝΣΗ ΑΝΑΠΤΥΞΗΣ ΚΑΙ ΠΛΗΡΟΦΟΡΙΑΚΩΝ 
ΣΥΣΤΗΜΑΤΩΝ 

Στις αρμοδιότητες της Διεύθυνσης ενδεικτικά εντάσ¬ 
σονται: 

• Η ευθύνη για την ανάπτυξη, εφαρμογή και βελτίωση 
των συστημάτων Πληροφορικής της Εταιρείας. 

• Η υποστήριξη των χρηστών των κεντρικών και απο¬ 
κεντρωμένων εφαρμογών. 

• Η τήρηση των κεντρικών διαδικασιών χειρισμού των 
συστημάτων. 

• Η εισήγηση για μελέτες και ανάπτυξη προγραμ¬ 
μάτων οργανωτικού και λειτουργικού εκσυγχρονισμού. 

• Η παραλαβή, ο έλεγχος και η επεξεργασία των εντύ¬ 
πων μηχανογράφησης (παραστατικών) από τις λοιπές 
Οργανωτικές Μονάδες. 

• Η αρχειοθέτηση και φύλαξη παραστατικών και μα- 
γνητικών μέσων. 

• Η σύνταξη τεχνικών προδιαγραφών έργων ή επί 
μέρους εφαρμογών ή υποδομών. 

Ειδικότερα οι αρμοδιότητες των Τμημάτων, που 
υπάγονται στην ως άνω Διεύθυνση, ενδεικτικά είναι 
οι εξής: 

4.1 ΤΜΗΜΑ ΜΗΧΑΝΟΓΡΑΦΙΚΩΝ ΕΦΑΡΜΟΓΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η υποστήριξη των χρηστών προς την επίλυση προ¬ 
βλημάτων των κεντρικών εφαρμογών της Εταιρείας. 

• Η μελέτη, ο σχεδιασμός και η υποστήριξη λογισμι¬ 
κού. 

• Η τεκμηρίωση μηχανογραφικών και πληροφοριακών 
συστημάτων. 

• Η εισήγηση, σύνταξη και παρακολούθηση των συμ¬ 
βολαίων υποστήριξης, καθώς και η επικοινωνία με τις 
εταιρείες ανάπτυξης λογισμικού. 

• Η ανάπτυξη και υποστήριξη εφαρμογών κεντρικών 
και αποκεντρωμένων στις λοιπές Οργανωτικές Μονάδες 
και των χρηστών τους. 


• Η παρακολούθηση της εξέλιξης των μεθόδων μη¬ 
χανογράφησης και μηχανοργάνωσης. 

• Η παροχή των επεξεργασμένων στοιχείων και 
αποτελεσμάτων με καταστάσεις ή σε ηλεκτρονική 
μορφή. 

• Ο σχεδιασμός των αναγκαίων εντύπων μηχανο¬ 
γράφησης και η παροχή οδηγιών για τη συμπλήρωσή 
τους. 

4.2 ΤΜΗΜΑ ΔΙΚΤΥΑΚΩΝ ΕΦΑΡΜΟΓΩΝ και ΤΗΛΕΠΙΚΟΙ¬ 
ΝΩΝΙΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η υποστήριξη των χρηστών ως προς την επίλυση 
προβλημάτων δικτύων και τηλεπικοινωνιών. 

• Η μελέτη, ο σχεδιασμός και η υποστήριξη δικτύων 
και εξοπλισμού. 

• Η ανάπτυξη προδιαγραφών για διασυνδέσεις με 
πληροφοριακά συστήματα λοιπών Ε.Π.Σ.Ε. και Ο.Α.Σ.Α. 
ή άλλων φορέων και οργανισμών όπου αυτό απαιτείται. 

• Η συντήρηση και οι προτάσεις αναβάθμισης του 
εξοπλισμού. 

• Η μελέτη, ο σχεδιασμός και η υποστήριξη του δικτύ¬ 
ου (ενσύρματου, ασύρματου) τηλεπικοινωνιών. 

• Η εισήγηση για μελέτες και ανάπτυξη τηλεπικοινω¬ 
νιακών συστημάτων με σκοπό τη βέλτιστη και οικονο¬ 
μικότερη παροχή υπηρεσιών. 

• Πολιτικές διαχείρισης των κεντρικών εφαρμογών 
από τους χρήστες της Εταιρείας. 

4.3 ΤΜΗΜΑ ΚΑΙΝΟΤΟΜΙΑΣ ΚΑΙ ΝΕΩΝ ΤΕΧΝΟΛΟΓΙΩΝ 

Στις αρμοδιότητες του Τμήματος περιλαμβάνονται 

ενδεικτικά τα παρακάτω: 

• Η υποστήριξη των χρηστών ως προς την εφαρμογή 
των μηχανογραφικών προγραμμάτων και εφαρμογών 
της Εταιρείας που σχετίζονται με τις νέες τεχνολογίες. 

• Μελέτη και εγκατάσταση υποδομών που σχετίζονται 
με νέες εφαρμογές. 

• Δημιουργία και υποστήριξη μηχανογραφικής εφαρ¬ 
μογής για εξαγωγή επιχειρηματικών δεικτών. 

• Ανάλυση πληροφοριακών συστημάτων και βελτιστο¬ 
ποίηση των επιχειρηματικών διαδικασιών. 

• Ανάπτυξη αναφορών επί των επιχειρηματικών δι¬ 
αδικασιών προς υποστήριξη του έργου της διοίκησης. 

• Η ανάλυση και διαχείριση επιχειρηματικού κινδύνου. 

• Η σύνταξη τεχνικών προδιαγραφών προμήθειας μη¬ 
χανογραφικού υλικού και εξοπλισμού πληροφορικής. 

Β. ΓΕΝΙΚΗ ΔΙΕΥΘΥΝΣΗ ΠΑΡΑΓΩΓΗΣ 

1. ΔΙΕΥΘΥΝΣΗ ΠΑΡΑΓΩΓΗΣ ΣΥΓΚΟΙΝΩΝΙΑΚΟΥ ΕΡΓΟΥ 

Στις αρμοδιότητες της Διεύθυνσης Παραγωγής Συ¬ 
γκοινωνιακού Έργου ενδεικτικά ανήκουν: 

• Η κυκλοφορία και εκμετάλλευση όλων των συγκοι¬ 
νωνιακών μέσων της Εταιρείας, η εύρυθμη και απο¬ 
δοτικότερη διεξαγωγή της συγκοινωνίας, η συλλογή 
των σχετικών στατιστικών στοιχείων και η εισήγηση 
για παρεμβάσεις βελτιστοποίησης του παρεχόμενου 
συγκοινωνιακού έργου. 

• Η λήψη των απαραίτητων μέτρων, σε περιπτώσεις 
έκτακτων συμβάντων, σε συνεργασία με τις υπόλοιπες 
Διευθύνσεις της Ο.ΣΥ. Α.Ε., τις αρμόδιες Αρχές και Φο¬ 
ρείς, για την ομαλή διεξαγωγή της συγκοινωνίας. 

• Η εισήγηση για την έκδοση εγκυκλίων και οδηγιών 
προς το προσωπικό της Διεύθυνσης και η μέριμνα για 
την τήρησή τους. 

• Η οργάνωση και η ορθή κατανομή του διατιθέμενου 
προσωπικού Εποπτείας, Υποστήριξης και Οδηγών με 
σκοπό να επιτευχθεί η μεγίστη δυνατή παραγωγικό¬ 
τητα τους. 

• Η μελέτη, ανάλυση και εισήγηση στη Διοίκηση της 
Εταιρείας επί συγκοινωνιακών και κυκλοφοριακών θε¬ 
μάτων που άπτονται του σχεδιασμού και των υποδο¬ 
μών του υφιστάμενου συγκοινωνιακού δικτύου και των 
μελλοντικών επεκτάσεών του. 

• Η υποβολή περιοδικών ενημερωτικών εκθέσεων - 
διαπιστώσεων - προτάσεων για θέματα αρμοδιότητας 
της Διεύθυνσης. 

• Καταγραφή και επεξεργασία στατιστικών στοιχεί¬ 
ων - υποβολή προτάσεων για τη βελτίωση συγκοινω¬ 
νιακού έργου. 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Διεύθυνση, ενδεικτικά είναι οι εξής: 

1.1. ΤΜΗΜΑ ΠΡΟΓΡΑΜΜΑΤΙΣΜΟΥ ΣΥΓΚΟΙΝΩΝΙΑΚΟΥ 
ΕΡΓΟΥ και ΔΡΟΜΟΛΟΓΗΣΗΣ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η συνεργασία με τον Ο.Α.Σ.Α. και τα Αμαξοστάσια 
για τη σύνταξη των προγραμμάτων δρομολόγησης. 

• Η συνεργασία με τα Αμαξοστάσια για την υποβολή 
στον Ο.Α.Σ.Α. προτάσεων τροποποίησης της δρομο¬ 
λόγησης. 

• Η σύνταξη μονίμων οδηγιών προς τα Αμαξοστάσια 
για την επάνδρωση των βαρδιών και τη διαχείριση των 
οδηγών, ο έλεγχος της εφαρμογής τους, η ενημέρωση 
της Γενικής Διεύθυνσης Παραγωγής και η εισήγηση δι¬ 
ορθωτικών παρεμβάσεων. 

• Η διαμόρφωση δεικτών απόδοσης των προγραμμά¬ 
των δρομολόγησης, η παρακολούθηση και η αξιολόγησή 
τους σε συνεργασία με τα Αμαξοστάσια. 

• Η τήρηση αρχείου του δικτύου, η διαρκής ενημέ¬ 
ρωσή του και η υποβολή προτάσεων για τη βελτίωση 
του δικτύου. 

• Ο προγραμματισμός των αδειών των οδηγών σε συ¬ 
νεργασία με τις Υποδιευθύνσεις Κίνησης Αμαξοστασίων. 

• Η μελέτη και ανάλυση σε συνεργασία με τον Ο.Α.Σ.Α., 
των επιπτώσεων για την Ο.ΣΥ. Α.Ε., που προκύπτουν από 
το σχεδίασμά και την κατανομή των προγραμμάτων 
δρομολόγησης στους φορείς αρμοδιότητάς του, ή από 
την επέκταση του υφιστάμενου δικτύου. 

1.2. ΤΜΗΜΑ ΕΚΤΕΛΕΣΗΣ ΣΥΓΚΟΙΝΩΝΙΑΚΟΥ ΕΡΓΟΥ και 
ΥΛΟΠΟΙΗΣΗΣ ΑΠΟΦΑΣΕΩΝ Ο.Α.Σ.Α. 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Ο συντονισμός, ο έλεγχος και η εποπτεία της εκτέ¬ 
λεσης του συγκοινωνιακού έργου. 

• Η μέριμνα για την υλοποίηση και την εφαρμογή 
των αποφάσεων του Ο.Α.Σ.Α. που σχετίζονται με την 
εκτέλεση του Συγκοινωνιακού Έργου 

• Ο προγραμματισμός της εργασίας των σταθμαρχών 
- οδηγών και των εποπτών - οδηγών. 

• Η καθοδήγηση των εποπτών - οδηγών και σταθ¬ 
μαρχών - οδηγών για την αντιμετώπιση εκτάκτων κα¬ 
ταστάσεων. 

• Η συγκέντρωση μέσω των Εποπτών - οδηγών και 
Σταθμαρχών - οδηγών των στοιχείων του παραγόμε- 
νου Συγκοινωνιακού Έργου και η απόδοση αυτών στο 
αρμόδιο Τμήμα Στατιστικής. 


• Η τήρηση αρχείου των αποφάσεων του Ο.Α.Σ.Α. και 
η υποβολή προτάσεων για τη βελτίωση του δικτύου. 

• Η εποπτεία εκτέλεσης του συγκοινωνιακού έργου, 
μέσω του Συστήματος Τηλεματικής, εφόσον διατίθεται, 
και με επιτόπιους ελέγχους και παρεμβάσεις στις γραμ¬ 
μές που έχουν δρομολογηθεί οχήματα. 

• Η μελέτη, η εισήγηση και η επίβλεψη της εφαρμογής 
συστημάτων ελέγχου της ομαλής εκτέλεσης Συγκοινω¬ 
νιακού Έργου. 

• Η εισήγηση εναλλακτικών διαδρομών Γραμμών και 
η υποβολή προτάσεων της εφαρμογής μέσων για την 
ομαλή διέλευση των οχημάτων. 

• Η βέλτιστη εκτέλεση του καθημερινού προγράμμα¬ 
τος δρομολογίων. 

• Οι παρεμβάσεις για ελαχιστοποίηση απωλειών δρο¬ 
μολογίων. 

• Ο έλεγχος του προσωπικού που έχει ως αντικείμενο 
την εξυπηρέτηση του επιβατικού κοινού (οδηγών, ελε¬ 
γκτών και εκδοτών κομίστρου). 

• Οι παρεμβάσεις για την ικανοποίηση εκτάκτων περι¬ 
πτώσεων επιβατικής ζήτησης, ατυχημάτων, παραπόνων 
πολιτών, καιρικών φαινομένων και πολιτιστικών εκδη¬ 
λώσεων. 

• Η σύνταξη εκθέσεων για προβλήματα στο εναέριο 
ή οδικό δίκτυο, στους χρόνους δρομολογίων και στην 
κατάσταση των οχημάτων. 

• Η σύνταξη αναφορών για τα παραπτώματα του προ¬ 
σωπικού, κυκλοφορίας οχημάτων κ.λπ.. 

• Η συγκέντρωση καθημερινών αναφορών από τους 
προϊσταμένους γραμμών. 

• Η σύνταξη μηνιαίων αναφορών δεικτών του παρα- 
γόμενου έργου. 

• Ο συντονισμός του Κέντρου Διαχείρισης Εποπτείας 
(Κ.Δ.Ε.). 

• Η ορθή λειτουργία του Γ ραφείου εξυπηρέτησης των 
Ατόμων με Ειδικές Ανάγκες (ΑμεΑ). 

1.3. ΤΜΗΜΑ ΣΤΑΤΙΣΤΙΚΗΣ και ΤΗΛΕΜΑΤΙΚΗΣ 
Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η συγκέντρωση και επεξεργασία των στοιχείων των 
ημερήσιων και περιοδικών αναφορών που αποδίδει το 
προσωπικό εποπτείας για την ποιότητα του παρεχόμε¬ 
νου συγκοινωνιακού έργου. 

Ως υπό συγκέντρωση και επεξεργασία στοιχεία, εν¬ 
δεικτικά, αναφέρονται τα εξής: 

(α) Επιβατική Κίνηση (μέσω συστήματος Τηλεματικής), 
(β) Ακρίβεια εκτέλεσης δρομολογίων (μέσω συστήμα¬ 
τος Τηλεματικής). 

(γ) Χρόνος αναμονής στη στάση (μέσω συστήματος 
Τ ηλεματικής). 

(δ) Ακυρώσεις εισιτηρίων. 

(ε) Χιλιομετρικές αποστάσεις. 

(στ) Συμπεριφορά Ελεγκτών- Εκδοτών Κομίστρου. 

(ζ) Πωλήσεις εισιτηρίων και καρτών απεριορίστων 
διαδρομών. 

(η) Επιβληθείσες βεβαιώσεις παράβασης κομίστρου 
(μετρητοίς - επί πιστώσει). 

(θ) Ατυχήματα και βανδαλισμοί οχημάτων και εγκα¬ 
ταστάσεων. 

(ι) Ημερήσιο εκτελούμενο Συγκοινωνιακό Έργο ανά 
Γραμμή. 

(κ) Παράπονα και υποδείξεις πολιτών. 

• Αναδρομολόγηση - ρύθμιση οχημάτων των Γραμμών. 

• Καταγραφή εκτέλεσης έργου. 

• Καταγραφή προβλημάτων Γ ραμμών (εγκλωβισμός 
οχημάτων από σταθμευμένα Ι.Χ., διαδηλώσεις, τραυμα¬ 
τισμός επιβάτη, βανδαλισμοί οχημάτων κ.λ.π.) και ενη¬ 
μέρωση των αρμοδίων φορέων για την επίλυσή τους. 

• Άμεση επικοινωνία με τους οδηγούς (μέσω φωνητι¬ 
κών και γραπτών μηνυμάτων) για λήψη οδηγιών. 

• Ενημέρωση της τεχνικής υπηρεσίας για βλάβες στο 
εναέριο δίκτυο των ηλεκτροκίνητων οχημάτων. 

• Ενημέρωση επιβατών για τις στάσεις μέσω γραπτών 
μηνυμάτων. 

• Η μέριμνα για την υποβολή συμπερασμάτων, παρα¬ 
τηρήσεων και προτάσεων στις αρμόδιες διευθύνσεις για 
τη βελτίωση της ποιότητας του συγκοινωνιακού έργου. 

• Η μέριμνα για την υποβολή περιοδικών εκθέσεων - 
αναφορών. 

• Η επεξεργασία και υποβολή προτάσεων για το συ¬ 
γκοινωνιακό σχεδίασμά. 

1.4. ΤΜΗΜΑ ΕΛΕΓΧΟΥ ΚΟΜΙΣΤΡΟΥ ΚΑΙ ΕΠΙΚΟΙΝΩΝΙΑΣ 
ΜΕ ΤΟ ΕΠΙΒΑΤΙΚΟ ΚΟΙΝΟ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Ο προγραμματισμός εργασίας των ελεγκτών και 
εθελοντών ελεγκτών κομίστρου. 

• Η διαχείριση και η διάθεση βιβλίων προστίμου προς 
τα Αμαξοστάσια. 

• Η εξέταση των υποβληθέντων ενστάσεων επιβολής 
προστίμων. 

• Η διεκπεραίωση των διαδικασιών επιβολής και εί¬ 
σπραξης του προστίμου από τους παραβάτες. 

• Η διαδικασία αποστολής των ληξιπρόθεσμων οφει¬ 
λών στις αρμόδιες Δ.Ο.Υ. βάσει της ισχύουσας νομο¬ 
θεσίας. 

• Η τήρηση αρχείου βεβαιωμένων πράξεων επιβολής 
προστίμου. 

• Η διαχείριση, μέσα στα πλαίσια των αρμοδιοτήτων 
του και σε συνεργασία με τις αρμόδιες Διευθύνσεις, 
των παραπόνων και των υποδείξεων του επιβατικού 
κοινού, συμπεριλαμβανομένης της επικοινωνίας με το 
επιβατικό κοινό 

• Η διερεύνηση των υποβαλλομένων καταγγελιών και 
παραπόνων καθώς και η μέριμνα για τη σύνταξη και 
αποστολή σχετικών απαντήσεων. 

• Η σύνταξη σχετικών οδηγιών για την εφαρμογή του 
Χάρτη Υποχρεώσεων Καταναλωτή. 

• Η επιμέλεια παραγωγής και διανομής του έκτακτου 
πληροφοριακού υλικού στο επιβατικό κοινό. 

• Η ενημέρωση αρμοδίως στις περιπτώσεις που ανα¬ 
κύπτουν θέματα άσκησης πειθαρχικού ελέγχου. 

• Η τήρηση αρχείου του πραγματοποιημένου Συγκοι¬ 
νωνιακού Έργου μέσω των ημερήσιων δελτίων δρομο¬ 
λόγησης. 

2. ΔΙΕΥΘΥΝΣΗ ΕΜΠΟΡΙΚΗΣ ΑΞΙΟΠΟΙΗΣΗΣ 

Στις αρμοδιότητες της Διεύθυνσης Εμπορικής Αξιο¬ 
ποίησης ενδεικτικά ανήκουν: 

• Η διερεύνηση και αξιολόγηση εναλλακτικών πηγών 
εσόδων. 

• Εναλλακτική διαχείριση υλικών. 

• Η εμπορική αξιοποίηση κινητής και ακίνητης περιου¬ 
σίας του οργανισμού και ιδιαίτερα των προβαλλόμενων 
διαφημίσεων. 


• Η έρευνα και συλλογή πληροφοριών για τη βελτι¬ 
στοποίηση του παρεχόμενου έργου. 

• Η οργάνωση και ο έλεγχος του κυκλώματος και του 
τρόπου διάθεσης του κομίστρου στο επιβατικό κοινό 
και η αξιοποίηση των πόρων αυτού. 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Διεύθυνση, ενδεικτικά είναι οι εξής: 

2.1 ΤΜΗΜΑ ΜΑΡΚΕΤΙΝΓΚ και ΔΗΜΟΣΙΩΝ ΣΧΕΣΕΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η έρευνα της αγοράς σχετικά με προϊόντα και υπη¬ 
ρεσίες που παρέχονται από αντίστοιχες εταιρείες συ¬ 
γκοινωνιακού έργου. 

• Ο σχεδιασμός νέων προϊόντων και υπηρεσιών σε 
συνεργασία με το Τμήμα Εμπορικής Εκμετάλλευσης. 

• Η προώθηση νέων προϊόντων και υπηρεσιών. 

• Η εύρεση νέων πελατών και η επικοινωνία με τους 
υφιστάμενους πελάτες σε συνεργασία με το Τμήμα 
Εμπορικής Εκμετάλλευσης. 

• Διαφημιστικές και προωθητικές ενέργειες των προ¬ 
ϊόντων και υπηρεσιών. 

• Η συνεργασία με εξωτερικούς φορείς για το σχεδί¬ 
ασμά και την ανάπτυξη προγραμμάτων επικοινωνιακού 
χαρακτήρα και προωθητικών ενεργειών. 

• Η συνεργασία με το Τ μήμα Εμπορικής Εκμετάλλευ¬ 
σης για την τοποθέτηση υλικού (αφίσες κ.α.) που θα 
προκύπτει από τις συνέργειες της Εταιρείας με φορείς 
στους οποίους δεν καταβάλλεται τίμημα στο πλαίσιο 
ανταλλακτικών συμφωνιών. 

• Ο σχεδιασμός και η εφαρμογή της πολιτικής δημο¬ 
σίων σχέσεων και επικοινωνίας. 

• Η δημιουργία, προβολή και συντήρηση καλής εται¬ 
ρικής εικόνας στο εσωτερικό και εξωτερικό περιβάλλον. 

• Η οργάνωση εκδηλώσεων στις οποίες έχει παρου¬ 
σία η Διοίκηση (επισκέψεις πολιτικής ηγεσίας, εγκαίνια 
εγκαταστάσεων, εκδηλώσεις για τους εργαζόμενους, 
κ.α.), σε συνεργασία με τη Γραμματεία Διοίκησης. 

• Η επεξεργασία και διαχείριση του περιεχομένου της 
ιστοσελίδας της Εταιρείας σε συνεργασία με το Τμήμα 
Εμπορικής Εκμετάλλευσης όπου αυτό απαιτείται. 

• Η οργάνωση εκδηλώσεων με φορείς με τους οποί¬ 
ους συνάπτονται σχετικές ανταλλακτικές συμφωνίες 
(εκθέσεις, μουσικά και θεατρικά δρώμενα) 

• Η συμβολή στην οικονομική ανάπτυξη της Εταιρείας 
μέσω εξεύρεσης χορηγιών για κάθε μορφής ενέργειες 
δημοσίων σχέσεων, επικοινωνίας και ενημέρωσης και 
μέσω της συντήρησης της καλής εταιρικής εικόνας. 

• Η ένταξη κοινωνικών και περιβαλλοντικών δράσεων 
στις δραστηριότητες της Εταιρείας. 

• Η ένταξη δράσεων εταιρικής κοινωνικής ευθύνης 
στις δραστηριότητες της Εταιρείας. 

• Η ανάπτυξη σχέσεων με τις τοπικές κοινότητες και 
διατήρηση καλών σχέσεων με τους εκπροσώπους τους. 

• Ο σχεδιασμός και η υλοποίηση των άμεσων ή έμμε¬ 
σων δράσεων προβολής, διαφήμισης και δημοσιότητας. 

• Η διοργάνωση ενδοεταιρικών και εξωτερικών εκδη¬ 
λώσεων - παρουσιάσεων - συναντήσεων. 

• Η παραγωγή εντύπων, χαρτών, παρουσιάσεων, συνε¬ 
ντεύξεων και εν γένει εταιρικών κειμένων, καθώς όλων 
των εταιρικών δώρων. 

2.2 ΤΜΗΜΑ ΕΜΠΟΡΙΚΗΣ ΕΚΜΕΤΑΛΛΕΥΣΗΣ 

Στις αρμοδιότητες του Τμήματος περιλαμβάνονται 
ενδεικτικά : 

• Η διαχείριση δραστηριοτήτων εμπορικής εκμετάλ¬ 
λευσης, όπως της διάθεσης προς μίσθωση: 

- του εσωτερικού και εξωτερικού χώρου των οχη¬ 
μάτων. 

- χώρων της Εταιρείας που διατίθενται για εκδηλώ¬ 
σεις ή για διαφημιστικές ενέργειες. 

- των οχημάτων που ενοικιάζονται για διαφημιστικούς, 
κινηματογραφικούς ή άλλους εμπορικούς λόγους και για 
τα οποία συμφωνείται σχετικό αντίτιμο. 

- των εισιτηρίων των μέσων της Εταιρείας σε συνερ¬ 
γασία με τον Ο.Α.Σ.Α. 

- χώρου σε επικοινωνιακά-διαφημιστικά έντυπα της 
Εταιρείας 

- για ενέργειες διαφήμισης και προβολής ή για χρήση 
εξοπλισμού τρίτων από πελάτες - επιβάτες ή για άλλες 
εμπορικές - διαφημιστικές ενέργειες. 

• Η διαχείριση της τιμολογιακής πολιτικής της Εται¬ 
ρείας σε θέματα εμπορικής εκμετάλλευσης. 

• Η διερεύνηση και αξιολόγηση εναλλακτικών πηγών 
εσόδων. 

• Η συνεργασία με τη Διεύθυνση Προμηθειών για το 
σχεδίασμά, προγραμματισμό και προετοιμασία των τευ¬ 
χών δημοπράτησης και προκηρύξεων ή προσκλήσεων 
εκδήλωσης ενδιαφέροντος, ως προς το φυσικό αντικεί¬ 
μενο, για την ανάθεση σε τρίτους της εμπορικής ή και 
διαφημιστικής εκμετάλλευσης της κινητής περιουσίας 
της Εταιρείας με βάση τις συγκεκριμένες διαγωνιστικές 
διαδικασίες. 

• Η εκτέλεση όλων των απαραίτητων ενεργειών για τη 
διατήρηση του υφιστάμενου πελατολογίου της, καθώς 
και για την ανάπτυξή του σε συνεργασία με το Τμήμα 
Μάρκετινγκ και Δημοσίων Σχέσεων. 

• Η αποτελεσματική επικοινωνία και υποστήριξη των 
υφιστάμενων πελατών. 

• Η συνεργασία με τις αρμόδιες υπηρεσίες της Εται¬ 
ρείας για την ένδυση και απένδυση των οχημάτων. 

• Η παρακολούθηση υλοποίησης των συναφθέντων 
συμβάσεων και η έγκριση του δημιουργικού των εκά- 
στοτε διαφημίσεων. 

2.3 ΤΜΗΜΑ ΑΞΙΟΠΟΙΗΣΗΣ ΑΚΙΝΗΤΗΣ ΠΕΡΙΟΥΣΙΑΣ και 
ΥΠΗΡΕΣΙΩΝ ΠΡΟΣ ΤΡΙΤΟΥΣ 

Στις αρμοδιότητες του Τμήματος περιλαμβάνονται 
ενδεικτικά : 

• Η υποβολή προτάσεων, μελετών, ο σχεδιασμός και η 
διερεύνηση των δυνατοτήτων για τη βέλτιστη αξιοποί¬ 
ηση της Περιουσίας της Ο.ΣΥ. Α.Ε. όπως: γηπέδων, της 
εν γένει υποδομής (δικτύων, δικαιωμάτων διέλευσης), 
στεγασμένων ή μη εγκαταστάσεων και επιφανειών (κι¬ 
νητών και ακινήτων). 

• Η καταγραφή, παρακολούθηση και αξιοποίηση των 
ακινήτων (π.χ. κτιρίων, οικοπέδων κ.λπ.). Η επιλογή αυ¬ 
τών που δύναται να μισθωθούν. 

• Η συνεργασία με τη Διεύθυνση Προμηθειών για το 
σχεδίασμά, προγραμματισμό και προετοιμασία των τευ¬ 
χών δημοπράτησης και προκηρύξεων ή προσκλήσεων 
εκδήλωσης ενδιαφέροντος, ως προς το φυσικό αντικεί¬ 
μενο, για την ανάθεση για τη μίσθωση των ακινήτων 
σύμφωνα με τις εγκεκριμένες διαγωνιστικές διαδικασίες. 

• Η παρακολούθηση υλοποίησης των μισθωτικών 
συμβάσεων. 


• Η συνεργασία με το Τμήμα Μάρκετινγκ και Δημοσίων 
Σχέσεων και το Τμήμα Εμπορικής Εκμετάλλευσης για 
τη διάθεση χώρων της Εταιρείας για διαφημιστικούς, 
επικοινωνιακούς ή άλλους λόγους (εκδηλώσεις κ.α.). 

• Η καταγραφή των υπηρεσιών που δύνανται να πα¬ 
ρέχονται από την Εταιρεία προς τρίτους, μεταφορά 
προσώπων και αγαθών έναντι τιμήματος. 

• Η παρακολούθηση της τήρησης των χρονοδιαγραμ¬ 
μάτων παροχής υπηρεσιών προς τρίτους σε συνεργασία 
με τις αρμόδιες Διευθύνσεις. 

• Η παρακολούθηση υλοποίησης των συμβάσεων πα¬ 
ροχής υπηρεσιών προς τρίτους. 

2.4 ΤΜΗΜΑ ΕΚΠΟΙΗΣΗΣ ΚΑΙ ΕΝΑΛΛΑΚΤΙΚΗΣ ΔΙΑΧΕΙ¬ 
ΡΙΣΗΣ ΥΛΙΚΩΝ 

Στις αρμοδιότητες του Τμήματος περιλαμβάνονται 
ενδεικτικά: 

• Η διαχείριση της διαδικασίας εκποίησης ή εναλλα¬ 
κτικής διαχείρισης των περιουσιακών στοιχείων (υλικών/ 
παγίων) της Εταιρείας κατόπιν εγκρίσεως της Διοίκησης 
σε συνεργασία με τις αρμόδιες Διευθύνσεις. 

• Η καταγραφή και παρακολούθηση των προς εκ¬ 
ποίηση ή εναλλακτική διαχείριση υλικών / παγίων της 
Εταιρείας. 

• Η παρακολούθηση των διαδικασιών για το χαρα¬ 
κτηρισμό των προς εκποίηση ή εναλλακτική διαχείριση 
υλικών / παγίων από την αρμόδια Διεύθυνση. 

• Η συνεργασία με τη Διεύθυνση Προμηθειών για το 
σχεδίασμά, προγραμματισμό και προετοιμασία των 
τευχών δημοπράτησης και προκηρύξεων ή προσκλή¬ 
σεων εκδήλωσης ενδιαφέροντος, ως προς το φυσικό 
αντικείμενο, για την εκποίηση ή εναλλακτική διαχείριση 
των υλικών / παγίων της Εταιρείας σύμφωνα με τις 
εγκεκριμένες διαγωνιστικές διαδικασίες. 

• Η παρακολούθηση εκτέλεσης των οικείων συμβά¬ 
σεων. 

2.5 ΤΜΗΜΑ ΔΙΑΧΕΙΡΙΣΗΣ ΕΙΣΙΤΗΡΙΩΝ ΚΑΙ ΚΟΥΠΟΝΙΩΝ 

Στις αρμοδιότητες του Τμήματος περιλαμβάνονται 

ενδεικτικά: 

• Η διοίκηση και ο έλεγχος του κυκλώματος διάθεσης 
του κομίστρου, ήτοι η προμήθεια, παραλαβή, φύλαξη 
και παράδοση στους πωλητές, εισιτηρίων και καρτών 
απεριορίστων διαδρομών. 

• Η μέριμνα για την αποθήκευση των αδιάθετων ει¬ 
σιτηρίων και καρτών. 

• Η παρακολούθηση και ο έλεγχος του συστήματος 
κατανομής εισπράξεων μεταξύ των Ε.Π.Σ.Ε. 

• Η συνεργασία με τον Ο.Α.Σ.Α. για τη μέριμνα της προ¬ 
μήθειας της κατάλληλης και αναγκαίας ποσότητας χάρτου 
ή λοιπών υλικών για την εκτύπωση των εισιτηρίων κ.λπ. 

• Ο καθορισμός σημείων διανομής και πώλησης στο 
επιβατικό κοινό. 

• Η μέριμνα για τη διάθεση εισιτηρίων ειδικών κα¬ 
τηγοριών (φοιτητικά, μαθητικά, Υπουργείου Υγείας και 
Πρόνοιας κλπ.) 

• Η μέριμνα για τη σύνταξη προδιαγραφών, για την 
προμήθεια υλικών και την αγορά υπηρεσιών που αφο¬ 
ρούν στην εξυπηρέτηση του συστήματος διάθεσης και 
επικυρώσεις των εισιτηρίων. 

• Η συλλογή, μελέτη και ανάλυση παρατηρήσεων και 
προτάσεων με σκοπό τον εκσυγχρονισμό, την ποιοτι¬ 
κή και οικονομική βελτίωση του συστήματος διάθεσης 
καρτών και επικυρώσεις εισιτηρίων . 

• Ο σχεδιασμός αποτελεσματικού ελέγχου του τρό¬ 
που αγοράς και ακύρωσης εισιτηρίων, σύμφωνα με τους 
ισχύοντες νόμους. 

• Ο προγραμματισμός εργασίας των εκδοτών κομί¬ 
στρου. 

• Η συγκέντρωση των εισπράξεων και η απόδοση τους 
στις Οικονομικές Υπηρεσίες. 

• Τακτικός ταμειακός ισολογισμός των εκδοτών κο¬ 
μίστρου. 

• Η καταχώρηση των Φύλλων Πωλήσεων εισιτηρίων 
κατά ποσότητα και αξία, ανά θέση πώλησης, πωλητή 
και είδος εισιτηρίου. 

• Η συγκέντρωση των εισπράξεων και η απόδοσή τους 
στη Διεύθυνση Οικονομικών Υπηρεσιών. 

• Η μέριμνα για την προμήθεια, παραλαβή, φύλαξη και 
παράδοση στους ελεγκτές, του απαιτούμενου εξοπλι¬ 
σμού κατά τη διενέργεια του ελέγχου. 

3. ΔΙΕΥΘΥΝΣΗ ΑΜΑΞΟΣΤΑΣΙΟΥ (Α/Σ) ΘΕΡΜΙΚΩΝ ΛΕ¬ 
ΩΦΟΡΕΙΩΝ 

Στις αρμοδιότητες της Διεύθυνσης Αμαξοστασίου 
εντάσσονται η μέριμνα για την ορθή λειτουργία και 
το συντονισμό των Υποδιευθύνσεων και Τμημάτων της 
Διεύθυνσης που σχετίζονται με την παραγωγή συγκοι¬ 
νωνιακού έργου, τη συντήρηση τροχαίου υλικού και τη 
διαχείριση του προσωπικού. 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Διεύθυνση, ενδεικτικά είναι οι εξής: 

3.1. ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ και ΦΥΛΑΞΗΣ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η παρακολούθηση της τήρησης των διατάξεων του 
Κανονισμού Εσωτερικής Οργάνωσης και Λειτουργίας 
της Εταιρείας γενικά των Κανονιστικών Αποφάσεων 
της Διοίκησης και της Εργατικής Νομοθεσίας. 

• Ο προγραμματισμός εργασίας και αδειών του προ¬ 
σωπικού του Αμαξοστασίου σε συνεργασία με τους 
Προϊσταμένους των Διοικητικών Ενοτήτων. 

• Ο έλεγχος των παρουσιών, η καταγραφή της εργα¬ 
σιακής εικόνας του προσωπικού και η προώθηση των 
σχετικών παραστατικών προς την αρμόδια για τη μι¬ 
σθοδοσία οργανωτική μονάδα. 

• Η αναγγελία εργατικών ατυχημάτων. 

• Η τήρηση των διαδικασιών γραμματειακής υποστή¬ 
ριξης και ταμείου του Αμαξοστασίου. 

• Η πρόβλεψη και φροντίδα για τον εφοδιασμό του 
Αμαξοστασίου με γραφική ύλη, η συλλογή, ο έλεγχος και 
η αποστολή των παραστατικών ανταποδοτικών τελών, 
τελών φωτισμού, τηλεφώνου, ύδρευσης κ.λπ. στην αρ¬ 
μόδια οργανωτική μονάδα. Η τήρηση αρχείου επίπλων, 
σκευών και εξοπλισμού γραφείου. 

• Η μέριμνα για την παράδοση απολεσθέντων αντι¬ 
κειμένων στην Κεντρική Γραμματεία. 

• Ο προγραμματισμός εργασίας του προσωπικού του 
Αμαξοστασίου (Τεχνίτες - Διοικητικοί - Λοιπό προσωπικό). 

• Η ευθύνη για τον έλεγχο εισόδου και εξόδου του 
προσωπικού και παντός εισερχομένου-εξερχόμενου από 
το Αμαξοστάσιο. 

• Η λειτουργία Γ ραφείου μισθοδοσίας που έχει την 
ευθύνη της μισθοδοτικής κατάστασης και της εργασι¬ 
ακής εικόνας του προσωπικού. 

• Η διαχείριση των εισπράξεων και η διάθεση των 
βιβλίων προστίμου προς τους ελεγκτές κομίστρου. 


• Η φύλαξη των εγκαταστάσεων των Αμαξοστασίων 
από το αρμόδιο προσωπικό φύλαξης (φύλακες). 

3.2. ΥΠΟΔΙΕΥΘΥΝΣΗ ΤΕΧΝΙΚΗΣ ΥΠΟΣΤΗΡΙΞΗΣ 

Ενδεικτικά οι αρμοδιότητες της Υποδιεύθυνσης είναι 
οι εξής: 

• Η εποπτεία και ο έλεγχος του εκτελούμενου έργου 
από τα συνεργεία της Υποδιεύθυνσης. 

• Η επεξεργασία προτάσεων και προτύπων βελτίωσης 
της παρεχόμενης τεχνικής υποστήριξης και η έκδοση 
οδηγιών. 

• Η σύνταξη σχεδίων και υποβολή αναλυτικών πινάκων 
με τον αριθμό των διαθεσίμων προς κυκλοφορία οχη¬ 
μάτων, βλαβών, επεμβάσεων εξωτερικών συνεργείων, 
αποσυρθέντων από την κυκλοφορία οχημάτων λόγω 
βλάβης, οχημάτων υπό συντήρηση και επισκευή, αριθμού 
οχημάτων σε εφεδρεία και λοιπά. 

• Η επεξεργασία των ημερήσιων αναφορών του προ¬ 
σωπικού που ασκεί την εποπτεία, καθώς και η εισήγηση 
για τη λήψη των απαιτούμενων μέτρων. 

• Η οργάνωση και κατανομή του εποπτικού, τεχνικού 
και εργατοτεχνικού προσωπικού με σκοπό τη βέλτιστη 
αξιοποίηση και η απόδοσή του. 

• Η τήρηση αναλυτικών μητρώων βλαβών και επισκευ¬ 
ών οχημάτων. 

• Η πλήρης υλοποίηση των προγραμματισμένων ερ¬ 
γασιών συντήρησης. 

• Η προληπτική συντήρηση των οχημάτων σύμφωνα 
με τα εκάστοτε ισχύοντα πρότυπα και τα εγχειρίδια 
των κατασκευαστών. 

• Η άρτια επισκευή των βλαβών των οχημάτων σύμ¬ 
φωνα με τις προδιαγραφές. 

• Η εφαρμογή των προγραμμάτων επιθεώρησης των 
οχημάτων, σύμφωνα με τα ισχύοντα. 

• Η καταγραφή των χρησιμοποιούμενων υλικών και 
ανταλλακτικών και ανθρωποωρών ανά βλάβη και επι¬ 
σκευαζόμενο όχημα, εγκατάσταση ή εξοπλισμό, καθώς 
και για κάθε κατασκευή αρμοδιότητας της Υποδιεύ¬ 
θυνσης. 

• Η κατασκευή ανταλλακτικών και εξαρτημάτων, στις 
περιπτώσεις που είναι δυνατή με τον υπάρχοντα μηχα¬ 
νολογικό εξοπλισμό. 

• Η μέριμνα και ο έλεγχος της τοποθέτησης διαφη¬ 
μιστικών θεμάτων επί των οχημάτων. 

• Η ασφαλής στάθμευση των οχημάτων εντός του 
Α/Σ. Η μετακίνησή τους από και προς τα συνεργεία. Η 
διοίκηση των ομάδων ελιγμοδηγών και η διάθεση τους 
καθημερινά και ανά βάρδια, κατά τις πάγιες ή έκτακτες 
ανάγκες. 

• Ο πλήρης και ενδελεχής εσωτερικός και εξωτερικός 
καθαρισμός των οχημάτων. 

• Ο έλεγχος του καθαρισμού των οχημάτων. 

• Η σύνταξη και υποβολή ημερήσιας αναφοράς συμ¬ 
βάντων του παραχθέντος έργου. 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Υποδιεύθυνση, ενδεικτικά είναι οι 
εξής: 

3.2.1. ΤΜΗΜΑ ΠΡΟΓΡΑΜΜΑΤΙΣΜΟΥ ΣΥΝΤΗΡΗΣΗΣ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η εξειδίκευση της τεχνικής υποστήριξης του στό¬ 
λου και των μονίμων οδηγιών της Διεύθυνσης Τεχνι- 

κής Υποστήριξης Οχημάτων στις ιδιαιτερότητες του 
Αμαξοστασίου. Η συγκέντρωση και πρώτη επεξεργα¬ 
σία των στοιχείων απόδοσης του έργου της τεχνι¬ 
κής υποστήριξης στα πλαίσια των προαναφερθεισών 
οδηγιών. 

• Η επεξεργασία προτάσεων βελτίωσης της παρεχό¬ 
μενης τεχνικής υποστήριξης και τροποποίησης της ισχύ- 
ουσας πολιτικής και των ισχυουσών μονίμων οδηγιών. 

• Η σύνταξη των προγραμμάτων προληπτικής συντή¬ 
ρησης και αντικατάστασης μηχανισμών. Η παρακολού¬ 
θηση της εφαρμογής τους. 

• Η επεξεργασία των προβλέψεων των αναλώσεων 
ανταλλακτικών και υλικών. 

• Καταγραφή των ενδείξεων των ακυρωτικών συσκευ¬ 
ών από τις επικυρώσεις των εισιτηρίων. 

• Η συντήρηση των εγκαταστάσεων και του εξοπλι¬ 
σμού του Αμαξοστασίου. 

• Η συνεργασία με το Τμήμα Διοικητικής Υποστήριξης 
και Φύλαξης για τον προγραμματισμό εργασίας του 
προσωπικού του Τμήματος. 

3.2.2 ΤΜΗΜΑ ΣΥΝΤΗΡΗΣΗΣ ΚΑΙ ΕΠΙΣΚΕΥΩΝ (24ωρη 
λειτουργία) 

Ενδεικτικά οι αρμοδιότητες του Τμήματος είναι οι 
εξής: 

Στο Τμήμα Συντήρησης και Επισκευών με 24ωρη λει¬ 
τουργία εντάσσονται επιμέρους συνεργεία. Τα εν λόγω 
συνεργεία συνεργάζονται με το Τμήμα Προγραμματι¬ 
σμού Συντήρησης για τη βελτίωση της οργάνωσης, 
εργασίας του Τμήματος Συντήρησης και Επισκευών 
και της πρόβλεψης των ετησίων αναλώσεων. Επίσης, 
συνεργάζονται με το Τμήμα Διοικητικής Υποστήριξης 
και Φύλαξης του Αμαξοστασίου για την κατάρτιση των 
προγραμμάτων εργασίας του προσωπικού του εκάστοτε 
συνεργείου. 

Οι αρμοδιότητες των επιμέρους συνεργείων είναι οι 
εξής: 

> ΣΥΝΕΡΓΕΙΟ ΕΠΙΣΚΕΥΩΝ 

• Η αποκατάσταση των μηχανικών βλαβών των οχη¬ 
μάτων εντός ή εκτός του Α/Σ. 

• Η καθοδήγηση των οδηγών στις περιπτώσεις βλά¬ 
βης εκτός Α/Σ, κατά την εκτέλεση του συγκοινωνιακού 
έργου. 

• Η επισκευή των ελαστικών. 

• Η παράδοση του προδιαγεγραμμένου αριθμού οχη¬ 
μάτων στην Υποδιεύθυνση Κίνησης, στα πλαίσια ασφά¬ 
λειας και αξιοπιστίας λειτουργίας. Η γνώση ανά πάσα 
στιγμή, της κατάστασης των οχημάτων του στόλου (σε 
διαθεσιμότητα λειτουργίας, σε βλάβη, σε προληπτική 
συντήρησης, κ.λπ.) και η διαρκής ενημέρωση της Υπο¬ 
διεύθυνσης Κίνησης. 

• Ο εφοδιασμός των οχημάτων με καύσιμα και η δι¬ 
οίκηση των ομάδων χορηγητών καυσίμου. 

• Η ασφαλής στάθμευση των οχημάτων εντός του 
Α/Σ. Η μετακίνηση τους από και προς τα συνεργεία. 
Η διοίκηση των ομάδων ελιγμοδηγών και η διάθεσή 
τους καθημερινά και κατά βάρδια, κατά τις πάγιες ή 
έκτακτες ανάγκες. 

• Το εξωτερικό πλύσιμο των λεωφορείων του στόλου. 

• Η εφαρμογή των προγραμμάτων νυχτερινής επιθε¬ 
ώρησης των οχημάτων και αντικατάστασης των μηχα¬ 
νισμών και συγκροτημάτων τους, σύμφωνα με τα προ¬ 
γράμματα του Τμήματος Προγραμματισμού Συντήρησης. 


> ΣΥΝΕΡΓΕΙΟ ΠΡΟΛΗΠΤΙΚΗΣ ΣΥΝΤΗΡΗΣΗΣ 

• Η εφαρμογή των προγραμμάτων προληπτικής συ¬ 
ντήρησης, λίπανσης και πλύσης των οχημάτων, σύμφω¬ 
να με τα προγράμματα του Τμήματος Προγραμματισμού 
Συντήρησης και ο απαραίτητος εσωτερικός καθαρισμός 
των οχημάτων της προληπτικής. 

> ΣΥΝΕΡΓΕΙΟ ΑΜΑΞΩΜΑΤΩΝ 

• Η εκτέλεση των εργασιών αμαξοποιείου (φανο¬ 
ποιεία, βαφή, διακόσμηση κ.λπ.) σύμφωνα με τα προ¬ 
γράμματα του Τμήματος Προγραμματισμού Συντήρη¬ 
σης και τις ανάγκες του Τμήματος Συντήρησης και 
Επισκευών. 

• Η αποκατάσταση των ζημιών αμαξώματος μικρής 
έκτασης. 

> ΣΥΝΕΡΓΕΙΟ ΗΛΕΚΤΡΟΛΟΓΕΙΟΥ και ΗΛΕΚΤΡΟΝΙΚΩΝ 
ΣΥΣΤΗΜΑΤΩΝ 

• Η επισκευή των ηλεκτρικών και ηλεκτρονικών συ¬ 
γκροτημάτων και μηχανισμών. 

> ΣΥΝΕΡΓΕΙΟ ΜΗΧΑΝΟΥΡΓΕΙΟΥ 

• Η εκτέλεση των απαραίτητων μηχανουργικών ερ¬ 
γασιών και των εργασιών εφαρμοστού. 

> ΣΥΝΕΡΓΕΙΟ ΜΗΧΑΝΙΚΩΝ ΜΕΡΩΝ 

• Η επισκευή των συγκροτημάτων και μηχανισμών, 
κινητήρων, κιβωτίων ταχυτήτων, διαφορικών, λοιπών 
συγκροτημάτων μηχανικών και αέρος (πλην των ηλε¬ 
κτρικών και ηλεκτρονικών) σύμφωνα με τα προγράμ¬ 
ματα του Τμήματος Προγραμματισμού Συντήρησης και 
τις ανάγκες του Τμήματος Συντήρησης και Επισκευών. 

3.2.3 ΤΜΗΜΑ ΑΠΟΘΗΚΗΣ ΚΑΙ ΔΙΑΧΕΙΡΙΣΗΣ ΚΑΥΣΙΜΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η εισαγωγή των ανταλλακτικών και υλικών στην 
Αποθήκη του Αμαξοστασίου και η χορήγησή τους. Η 
τήρηση και προώθηση των σχετικών παραστατικών. 

• Η φυσική τήρηση των αποθεμάτων, η τήρηση του 
αρχείου διακίνησης και ύψους αποθεμάτων, η συμμετο¬ 
χή στις τακτικές απογραφές και η διενέργεια εκτάκτων 
απογραφών. 

• Η επίβλεψη της καθαριότητας των χώρων της Απο¬ 
θήκης και τήρηση των κανόνων ασφάλειας. 

• Η παρακολούθηση της παραλαβής καυσίμου (στην 
περίπτωση του πετρελαίου κίνησης - θέρμανσης). Η 
τήρηση και προώθηση των σχετικών παραστατικών. 

• Η λήψη δειγμάτων για χημική ανάλυση (στην περί¬ 
πτωση του πετρελαίου κίνησης - θέρμανσης). 

• Η τροφοδοσία των οχημάτων και η εν γένει διαχεί¬ 
ριση του καυσίμου. 

• Η τήρηση και ο έλεγχος του ύψους των αποθεμάτων 
(στην περίπτωση του πετρελαίου κίνησης - θέρμανσης). 

• Η ευθύνη της παρακολούθησης των χορηγητών 
καυσίμου. 

• Η καταγραφή των αναλώσεων και η ενημέρωση 
μέσω της διεύθυνσης του Α/Σ των αρμοδίων Διευθύν¬ 
σεων. 

3.3. ΥΠΟΔΙΕΥΘΥΝΣΗ ΚΙΝΗΣΗΣ 

Οι αρμοδιότητες της οποίας είναι: 

• Ο προγραμματισμός εργασίας των οδηγών (επάν¬ 
δρωση βαρδιών) και των οχημάτων στα πλαίσια των 
μονίμων οδηγιών της Διεύθυνσης Παραγωγής Συγκοι¬ 
νωνιακού Έργου. 

• Η σύνταξη πινάκων εργασίας του προσωπικού, σύμ¬ 
φωνα με τον προγραμματισμό του συγκοινωνιακού έρ¬ 
γου, σε συνάρτηση με την καθορισμένη δρομολόγηση 
και τον αριθμό των διατιθέμενων οχημάτων. 

• Ο προγραμματισμός των αδειών των οδηγών σε 
συνεργασία με το Τμήμα Προγραμματισμού Συγκοι¬ 
νωνιακού Έργου και Δρομολόγησης της Διεύθυνσης 
Παραγωγής Συγκοινωνιακού Έργου. 

• Η υποβολή εισηγήσεων για τροποποίηση της δρο¬ 
μολόγησης και των μονίμων οδηγιών της Διεύθυνσης 
Παραγωγής Συγκοινωνιακού Έργου. 

• Ο προγραμματισμός της ημερήσιας υπηρεσίας και 
αναπαύσεων των Οδηγών σύμφωνα με την κείμενη νο¬ 
μοθεσία και τους κανονισμούς. 

• Η επιμέλεια για την ανάρτηση των πινάκων υπηρε¬ 
σιών και αναπαύσεων καθώς και η υποβολή τους στην 
αρμόδια επιθεώρηση εργασίας. 

• Η τήρηση καταστάσεων της εργασιακής εικόνας του 
προσωπικού (εργασία, αναπαύσεις, ασθένειες, απουσίες, 
ποινές, άδειες, κλπ.). 

• Η διεκπεραίωση δηλώσεων ζημιών, συγκρούσεων, 
ατυχημάτων, κ.λπ. 

• Η διοικητική μέριμνα στο προσωπικό Κίνησης (ιμα¬ 
τισμός του προσωπικού της Διεύθυνσης, συνθήκες υγι¬ 
εινής και παραμονή στα τέρματα, σταθμαρχεία κ.λπ.). 

• Η τήρηση βιβλίων εισαγωγής-εξαγωγής οχημάτων, 
με πλήρη καταγραφή των στοιχείων δρομολόγησης των 
οχημάτων και του προσωπικού. 

• Η σύνταξη ημερήσιας αναφοράς κινήσεως των οχη¬ 
μάτων. 

• Ο προγραμματισμός εργασίας του προσωπικού του 
Τμήματος (Σταθμάρχες - Οδηγό 0 σε συνεργασία με 
το Τμήμα Διοικητικής Υποστήριξης και Φύλαξης του 
Αμαξοστασίου. 

• Η συγκέντρωση και καταχώρηση των πόσης φύσεως 
στοιχείων που αφορούν στην κυκλοφορία των οχημά¬ 
των για συγκρούσεις, ατυχημάτων, απωλειών δρομολο¬ 
γίων, αποκοπών κυκλοφορίας, κ.λπ. 

• Η σύνταξη φύλλων πορείας οχημάτων από τους 
οδηγούς με καταγραφή όλων των στοιχείων που προ- 
βλέπονται κάθε φορά. 

• Η μηνιαία αναφορά δεικτών παραγωγικότητας του 
προσωπικού. 

3.3.1. ΤΜΗΜΑ ΕΚΤΕΛΕΣΗΣ και ΕΛΕΓΧΟΥ (ΣΕ ΛΕΙΤΟΥΡ¬ 
ΓΙΑ ΠΡΩΙΝΗΣ ΚΑΙ ΑΠΟΓΕΥΜΑΤΙΝΗΣ ΒΑΡΔΙΑΣ) 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Ο εφοδιασμός των οδηγών με το πρόγραμμα ερ¬ 
γασίας τους και η αντικατάσταση τους σε περίπτωση 
ασθενειών ή εκτάκτων απουσιών. 

• Ο έλεγχος και η πιστοποίηση των φύλλων ημερο¬ 
μισθίων των οδηγών σύμφωνα με τον προγραμματισμό 
εργασίας. 

• Η μέριμνα για την εύρυθμη λειτουργία του Συγκοινω¬ 
νιακού Έργου σύμφωνα με τις οδηγίες της Διεύθυνσης 
Παραγωγής Συγκοινωνιακού Έργου. 

• Ο έλεγχος της συμπεριφοράς και της εμφάνισης των 
οδηγών, της εμφάνισης των οχημάτων και της πληρό¬ 
τητας. τους σε πυροσβεστήρες, φαρμακείο, πινακίδες 
προορισμού κ.λπ. 

• Η μέριμνα για την αντικατάσταση του οχήματος που 
διεκόπη από την κυκλοφορία συνέπια βλάβης. 


• Η σύνταξη των ημερησίων απολογιστικών δελτίων 
και η ενημέρωση της Διεύθυνσης Παραγωγής Συγκοι¬ 
νωνιακού Έργου. 

4. ΔΙΕΥΘΥΝΣΗ ΑΜΑΞΟΣΤΑΣΙΟΥ ΗΛΕΚΤΡΟΚΙΝΗΤΩΝ 
ΛΕΩΦΟΡΕΙΩΝ Ν. ΦΙΛΑΔΕΛΦΕΙΑΣ 

Στις αρμοδιότητες της Διεύθυνσης Αμαξοστασίου 
Ηλεκτροκίνητων Οχημάτων εντάσσονται η μέριμνα για 
την ορθή λειτουργία και το συντονισμό των Υποδιευ¬ 
θύνσεων και Τμημάτων της Διεύθυνσης που σχετίζονται 
με την παραγωγή συγκοινωνιακού έργου, τη συντήρηση 
τροχαίου υλικού και τη διαχείριση του προσωπικού. 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Διεύθυνση, ενδεικτικά είναι οι εξής: 

4.1. ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ και ΦΥΛΑΞΗΣ 

Στις αρμοδιότητες του Τμήματος περιλαμβάνονται 

ενδεικτικά τα παρακάτω: 

• Η παρακολούθηση της τήρησης των διατάξεων του 
Κανονισμού Εσωτερικής Οργάνωσης και Λειτουργίας 
της Εταιρείας γενικά των Κανονιστικών Αποφάσεων 
της Διοίκησης και της Εργατικής Νομοθεσίας. 

• Ο προγραμματισμός εργασίας και αδειών του προ¬ 
σωπικού των Αμαξοστασίων σε συνεργασία με τους 
Προϊσταμένους των Διοικητικών Ενοτήτων. 

• Ο έλεγχος των παρουσιών, η καταγραφή της εργα¬ 
σιακής εικόνας του προσωπικού και η προώθηση των 
σχετικών παραστατικών προς την αρμόδια για τη μι¬ 
σθοδοσία οργανωτική μονάδα. 

• Η αναγγελία εργατικών ατυχημάτων. 

• Η τήρηση των διαδικασιών γραμματειακής υποστή¬ 
ριξης και ταμείου των Αμαξοστασίων. 

• Η πρόβλεψη και φροντίδα για τον εφοδιασμό των 
Αμαξοστασίων με γραφική ύλη, η συλλογή, ο έλεγχος 
και η αποστολή των παραστατικών ανταποδοτικών τε¬ 
λών, τελών φωτισμού, τηλεφώνου, ύδρευσης κ.λπ. στην 
αρμόδια οργανωτική μονάδα. Η τήρηση αρχείου επί¬ 
πλων, σκευών και εξοπλισμού γραφείου. 

• Η μέριμνα για την παράδοση απολεσθέντων αντι¬ 
κειμένων στην Κεντρική Γραμματεία. 

• Ο προγραμματισμός εργασίας του προσωπικού των 
Αμαξοστασίων (Τεχνίτες - Διοικητικοί - Λοιπό προσωπικό). 

• Η λειτουργία Γ ραφείου μισθοδοσίας που έχει την 
ευθύνη της μισθοδοτικής κατάστασης και της εργασι¬ 
ακής εικόνας του προσωπικού. 

• Η ευθύνη για τον έλεγχο εισόδου και εξόδου του 
προσωπικού και παντός εισερχόμενου - εξερχόμενου 
από τα Αμαξοστάσια. 

• Η φύλαξη των εγκαταστάσεων των αμαξοστασίων 
από το αρμόδιο προσωπικό φύλαξης (φύλακες και ει¬ 
δικοί φρουροί). 

• Η διαχείριση του οπλισμού των ειδικών φρουρών 
που έχει στην κατοχή της η Εταιρεία και που δύνανται 
να φέρουν οι φρουροί αυτοί βάσει της ισχύουσας νο¬ 
μοθεσίας. 

4.2. ΤΜΗΜΑ ΠΡΟΓΡΑΜΜΑΤΙΣΜΟΥ ΣΥΝΤΗΡΗΣΗΣ 

Στις αρμοδιότητες του Τμήματος περιλαμβάνονται 

ενδεικτικά τα παρακάτω: 

• Η εξειδίκευση της τεχνικής υποστήριξης του στό¬ 
λου και των μονίμων οδηγιών της Διεύθυνσης Τεχνικής 
Υποστήριξης Οχημάτων στις ιδιαιτερότητες του κάθε 
Αμαξοστασίου. Η συγκέντρωση και πρώτη επεξεργασία 
των στοιχείων απόδοσης του έργου της τεχνικής υπο¬ 
στήριξης στα πλαίσια των προαναφερθέντων οδηγιών. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20735 


• Η επεξεργασία προτάσεων βελτίωσης της πα¬ 
ρεχόμενης τεχνικής υποστήριξης και τροποποίησης 
της ισχύουσας πολιτικής και των ισχυουσών μονίμων 
οδηγιών. 

• Η σύνταξη των προγραμμάτων προληπτικής συντή¬ 
ρησης και αντικατάστασης μηχανισμών. Η παρακολού¬ 
θηση της εφαρμογής τους. 

• Η επεξεργασία των προβλέψεων των αναλώσεων 
ανταλλακτικών και υλικών. 

• Καταγραφή των ενδείξεων των ακυρωτικών συσκευ¬ 
ών από τις επικυρώσεις των εισιτηρίων. 

• Η συντήρηση των εγκαταστάσεων και του εξοπλι¬ 
σμού των Αμαξοστασίων. 

• Η συνεργασία με το Τμήμα Διοικητικής Υποστήριξης 
και Φύλαξης για τον προγραμματισμό εργασίας του 
προσωπικού του Τμήματος. 

4.3. ΤΜΗΜΑ ΑΠΟΘΗΚΗΣ ΚΑΙ ΔΙΑΧΕΙΡΙΣΗΣ ΚΑΥΣΙΜΩΝ 

Στις αρμοδιότητες του Τμήματος περιλαμβάνονται 

ενδεικτικά τα παρακάτω: 

• Η εισαγωγή των ανταλλακτικών και υλικών στην 
αποθήκη του Αμαξοστασίου και η χορήγησή τους. Η 
τήρηση και προώθηση των σχετικών παραστατικών. 

• Η φυσική τήρηση των αποθεμάτων, η τήρηση του 
αρχείου διακίνησης και ύψους αποθεμάτων, η συμμετο¬ 
χή στις τακτικές απογραφές και η διενέργεια εκτάκτων 
απογραφών. 

• Η επίβλεψη της καθαριότητας των χώρων της Απο¬ 
θήκης και τήρηση των κανόνων ασφάλειας. 

• Η παρακολούθηση της παραλαβής καυσίμου (στην 
περίπτωση του πετρελαίου κίνησης - θέρμανσης). Η 
τήρηση και προώθηση των σχετικών παραστατικών. 

• Η λήψη δειγμάτων για χημική ανάλυση (στην περί¬ 
πτωση του πετρελαίου κίνησης - θέρμανσης). 

• Η τροφοδοσία των οχημάτων και η εν γένει διαχεί¬ 
ριση του καυσίμου 

• Η τήρηση και ο έλεγχος του ύψους των αποθεμάτων 
(στην περίπτωση του πετρελαίου κίνησης - θέρμανσης). 

• Έχει την ευθύνη της παρακολούθησης των χορη- 
γητών καυσίμου. 

• Η καταγραφή των αναλώσεων και η ενημέρωση 
μέσω της διεύθυνσης του Α/Σ των αρμοδίων Διευθύν¬ 
σεων. 

4.4. ΥΠΟΔΙΕΥΘΥΝΣΗ ΚΙΝΗΣΗΣ 

Οι αρμοδιότητες της οποίας είναι: 

• Ο προγραμματισμός εργασίας των οδηγών (επάν¬ 
δρωση βαρδιών) και των οχημάτων στα πλαίσια των 
μονίμων οδηγιών της Διεύθυνσης Παραγωγής Συγκοι¬ 
νωνιακού Έργου. 

• Η σύνταξη πινάκων εργασίας του προσωπικού, σύμ¬ 
φωνα με τον προγραμματισμό του συγκοινωνιακού έρ¬ 
γου, σε συνάρτηση με την καθορισμένη δρομολόγηση 
και τον αριθμό των διατιθέμενων οχημάτων. 

• Ο προγραμματισμός των αδειών των οδηγών σε 
συνεργασία με το Τμήμα Προγραμματισμού Συγκοινω¬ 
νιακού Έργου και δρομολόγησης της Διεύθυνσης Πα¬ 
ραγωγής Συγκοινωνιακού Έργου. 

• Η υποβολή εισηγήσεων για τροποποίηση της δρο¬ 
μολόγησης και των μονίμων οδηγιών της Διεύθυνσης 
Παραγωγής Συγκοινωνιακού Έργου. 

• Ο προγραμματισμός της ημερήσιας υπηρεσίας και 
αναπαύσεων των Οδηγών σύμφωνα με την κείμενη νο¬ 
μοθεσία και τους κανονισμούς. 


• Η επιμέλεια για την ανάρτηση των πινάκων υπηρε¬ 
σιών και αναπαύσεων καθώς και η υποβολή τους στην 
αρμόδια επιθεώρηση εργασίας. 

• Η τήρηση καταστάσεων της εργασιακής εικόνας του 
προσωπικού (εργασία, αναπαύσεις, ασθένειες, απουσίες, 
ποινές, άδειες, κ.λπ.). 

• Η διεκπεραίωση δηλώσεων ζημιών, συγκρούσεων, 
ατυχημάτων, κ.λπ. 

• Η διοικητική μέριμνα στο προσωπικό Κίνησης (ιμα¬ 
τισμός του προσωπικού της Διεύθυνσης, συνθήκες υγι¬ 
εινής και παραμονή στα τέρματα, σταθμαρχεία κ.λπ.). 

• Η τήρηση βιβλίων εισαγωγής-εξαγωγής οχημάτων, 
με πλήρη καταγραφή των στοιχείων δρομολόγησης των 
οχημάτων και του προσωπικού. 

• Η σύνταξη ημερήσιας αναφοράς κινήσεως των οχη¬ 
μάτων. 

• Ο προγραμματισμός εργασίας του προσωπικού του 
Τμήματος σε συνεργασία με το Τμήμα Διοικητικής Υπο¬ 
στήριξης και Φύλαξης του Αμαξοστασίου. 

• Η συγκέντρωση και καταχώρηση των πόσης φύσεως 
στοιχείων που αφορούν στην κυκλοφορία των οχημά¬ 
των για συγκρούσεις, εκτροχιάσεις κεραιών, ατυχημά¬ 
των, απωλειών δρομολογίων, αποκοπών κυκλοφορίας, 
κ.λπ. 

• Η σύνταξη φύλλων πορείας οχημάτων από τους 
οδηγούς με καταγραφή όλων των στοιχείων που προ- 
βλέπονται κάθε φορά. 

• Η μηνιαία αναφορά δεικτών παραγωγικότητας του 
προσωπικού. 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Υποδιεύθυνση, ενδεικτικά είναι οι 
εξής: 

4.4.1. ΤΜΗΜΑ ΕΚΤΕΛΕΣΗΣ ΚΑΙ ΕΛΕΓΧΟΥ (ΣΕ ΛΕΙΤΟΥΡ¬ 
ΓΙΑ ΠΡΩΙΝΗΣ ΚΑΙ ΑΠΟΓΕΥΜΑΤΙΝΗΣ ΒΑΡΔΙΑΣ) 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Ο εφοδιασμός των οδηγών με το πρόγραμμα ερ¬ 
γασίας τους και η αντικατάστασή τους σε περίπτωση 
ασθενειών ή έκτακτων απουσιών. 

• Ο έλεγχος και η πιστοποίηση των φύλλων ημερο¬ 
μισθίων των οδηγών σύμφωνα με τον προγραμματισμό 
εργασίας. 

• Η μέριμνα για την εύρυθμη λειτουργία του Συγκοινω- 
νιακούΈργου σύμφωνα με τις οδηγίες της Διεύθυνσης 
Παραγωγής Συγκοινωνιακού Έργου. 

• Ο έλεγχος της συμπεριφοράς και της εμφάνισης των 
οδηγών, της εμφάνισης των οχημάτων και της πληρό- 
τητάς τους σε πυροσβεστήρες, φαρμακείο, πινακίδες 
προορισμού κ.λπ. 

• Η μέριμνα για την αντικατάσταση του οχήματος που 
διεκόπη από την κυκλοφορία συνεπεία βλάβης. 

• Η σύνταξη των ημερησίων απολογιστικών δελτίων 
και η ενημέρωση της Διεύθυνσης Παραγωγής Συγκοι¬ 
νωνιακού Έργου. 

4.5.- 4.6. ΥΠΟΔΙΕΥΘΥΝΣΗ ΑΜΑΞΟΣΤΑΣΙΟΥ 

(Αφορά στην Υποδιεύθυνση Α/Σ Κόκκινου Μύλου και 
στην Υποδιεύθυνση Α/Σ Αττικής-Πειραιά-Ρουφ) 

Ενδεικτικά οι αρμοδιότητες της Υποδιεύθυνσης είναι 
οι εξής: 

• Η εποπτεία και ο έλεγχος του εκτελούμενου έργου 
από τα συνεργεία της Υποδιεύθυνσης. 

• Η επεξεργασία προτάσεων και προτύπων βελτίωσης 
της παρεχόμενης τεχνικής υποστήριξης και η έκδοση 
οδηγιών. 

• Η σύνταξη σχεδίων και υποβολή αναλυτικών πινάκων 
με τον αριθμό των διαθέσιμων προς κυκλοφορία οχη¬ 
μάτων, βλαβών, επεμβάσεων εξωτερικών συνεργείων, 
αποσυρθέντων από την κυκλοφορία οχημάτων λόγω 
βλάβης, οχημάτων υπό συντήρηση και επισκευή, αριθμού 
οχημάτων σε εφεδρεία κ.λπ. 

• Η επεξεργασία των ημερήσιων αναφορών του προ¬ 
σωπικού που ασκεί την εποπτεία, καθώς και η εισήγηση 
για τη λήψη των απαιτούμενων μέτρων. 

• Η οργάνωση και κατανομή του εποπτικού και εργα- 
τοτεχνικού προσωπικού με σκοπό τη βέλτιστη αξιοποί¬ 
ηση και απόδοσή του. 

• Η τήρηση αναλυτικών μητρώων βλαβών και επισκευ¬ 
ών οχημάτων. 

• Η πλήρης υλοποίηση των προγραμματισμένων ερ¬ 
γασιών συντήρησης. 

• Η προληπτική συντήρηση των οχημάτων σύμφωνα 
με τα εκάστοτε ισχύοντα πρότυπα και τα εγχειρίδια 
των κατασκευαστών. 

• Η άρτια επισκευή των βλαβών των οχημάτων σύμ¬ 
φωνα με τις προδιαγραφές. 

• Η εφαρμογή των προγραμμάτων επιθεώρησης των 
οχημάτων, σύμφωνα με τα ισχύοντα. 

• Η καταγραφή των χρησιμοποιούμενων υλικών και 
ανταλλακτικών και ανθρωποωρών ανά βλάβη και επι¬ 
σκευαζόμενο όχημα, εγκατάσταση ή εξοπλισμό, καθώς 
και για κάθε κατασκευή αρμοδιότητας της Υποδιεύ¬ 
θυνσης. 

• Η κατασκευή ανταλλακτικών και εξαρτημάτων, στις 
περιπτώσεις που είναι δυνατή με τον υπάρχοντα μηχα¬ 
νολογικό εξοπλισμό. 

• Η μέριμνα και ο έλεγχος της τοποθέτησης διαφη¬ 
μιστικών θεμάτων επί των οχημάτων. 

• Η ασφαλής στάθμευση των οχημάτων εντός του 
Αμαξοστασίου. Η μετακίνηση τους από και προς τα 
συνεργεία. Η διοίκηση των ομάδων ελιγμοδηγών και 
η διάθεσή τους καθημερινά και κατά βάρδια, κατά τις 
πάγιες ή έκτακτες ανάγκες. 

• Ο πλήρης και ενδελεχής εσωτερικός και εξωτερικός 
καθαρισμός των οχημάτων. 

• Η σύνταξη και υποβολή ημερήσιας αναφοράς συμ¬ 
βάντων του παραχθέντος έργου. 

Ειδικότερα οι αρμοδιότητες των Τμημάτων, που υπάγο¬ 
νται στην ως άνω Υποδιεύθυνση, ενδεικτικά είναι οι εξής: 

4.5.1. - 4.6.1. ΤΜΗΜΑ ΣΥΝΤΗΡΗΣΗΣ ΚΑΙ ΕΠΙΣΚΕΥΩΝ 
(24ΩΡΗ ΛΕΙΤΟΥΡΓΙΑ) 

Ενδεικτικά οι αρμοδιότητες του Τμήματος είναι οι 
εξής: 

Στο Τμήμα Συντήρησης και Επισκευών με 24ωρη 
λειτουργία εντάσσονται επί μέρους συνεργεία. Τα εν 
λόγω συνεργεία συνεργάζονται με το Τμήμα Προγραμ¬ 
ματισμού Συντήρησης για τη βελτίωση της οργάνωσης, 
εργασίας του Τμήματος Συντήρησης και Επισκευών και 
της πρόβλεψης των ετήσιων αναλώσεων. Επίσης, συ¬ 
νεργάζονται με το Τμήμα Διοικητικής Υποστήριξης και 
Φύλαξης των Αμαξοστασίων για την κατάρτιση των 
προγραμμάτων εργασίας του προσωπικού του εκάστοτε 
συνεργείου. 

Οι αρμοδιότητες των επί μέρους συνεργείων είναι 
οι εξής: 


> ΣΥΝΕΡΓΕΙΟ ΕΠΙΣΚΕΥΩΝ 

• Η αποκατάσταση των μηχανικών βλαβών των οχη¬ 
μάτων εντός ή εκτός του Αμαξοστασίου. 

• Η καθοδήγηση των οδηγών στις περιπτώσεις βλάβης 
εκτός Αμαξοστασίου, κατά την εκτέλεση του συγκοι¬ 
νωνιακού έργου. 

• Η επισκευή των ελαστικών. 

• Η παράδοση του προδιαγεγραμμένου αριθμού οχη¬ 
μάτων στην Υποδιεύθυνση Κίνησης, στα πλαίσια ασφά¬ 
λειας και αξιοπιστίας λειτουργίας. Η γνώση ανά πάσα 
στιγμή, της κατάστασης των οχημάτων του στόλου (σε 
διαθεσιμότητα λειτουργίας, σε βλάβη, σε προληπτική 
συντήρησης κ.λπ.) και η διαρκής ενημέρωση της Υπο¬ 
διεύθυνσης Κίνησης. 

• Ο εφοδιασμός των οχημάτων με καύσιμα και η δι¬ 
οίκηση των ομάδων χορηγητών καυσίμου. 

• Η ασφαλής στάθμευση των οχημάτων εντός του 
Α/Σ. Η μετακίνησή τους από και προς τα συνεργεία. 
Η διοίκηση των ομάδων ελιγμοδηγών και η διάθεσή 
τους καθημερινά και κατά βάρδια, κατά τις πάγιες ή 
έκτακτές ανάγκες. 

• Το εξωτερικό πλύσιμο των λεωφορείων του στόλου. 

• Η εφαρμογή των προγραμμάτων νυχτερινής επιθε¬ 
ώρησης των οχημάτων και αντικατάστασης των μηχα¬ 
νισμών και συγκροτημάτων τους, σύμφωνα με τα Προ¬ 
γράμματα του Τμήματος Προγραμματισμού Συντήρησης. 

> ΣΥΝΕΡΓΕΙΟ ΠΡΟΛΗΠΤΙΚΗΣ ΣΥΝΤΗΡΗΣΗΣ 

• Η εφαρμογή των προγραμμάτων προληπτικής συ¬ 
ντήρησης, λίπανσης και πλύσης των οχημάτων, σύμφω¬ 
να με τα προγράμματα του Τμήματος Προγραμματισμού 
Συντήρησης, και ο απαραίτητος εσωτερικός καθαρισμός 
των οχημάτων της προληπτικής. 

> ΣΥΝΕΡΓΕΙΟ ΑΜΑΞΩΜΑΤΩΝ 

• Η εκτέλεση των εργασιών αμαξοποιείου (φανοποιεία, 
βαφή, διακόσμηση κ.λπ.) σύμφωνα με τα προγράμματα 
του Τμήματος Προγραμματισμού Συντήρησης και τις 
ανάγκες του Τ μήματος Συντήρησης και Επισκευών. 

• Η αποκατάσταση των ζημιών αμαξώματος μικρής 
έκτασης. 

> ΣΥΝΕΡΓΕΙΟ ΗΛΕΚΤΡΟΛΟΓΕΙΟΥ και ΗΛΕΚΤΡΟΝΙΚΩΝ 
ΣΥΣΤΗΜΑΤΩΝ 

• Η επισκευή των ηλεκτρικών και ηλεκτρονικών συ¬ 
γκροτημάτων και μηχανισμών. 

> ΣΥΝΕΡΓΕΙΟ ΜΗΧΑΝΟΥΡΓΕΙΟΥ 

• Η εκτέλεση των απαραιτήτων μηχανουργικών ερ¬ 
γασιών και των εργασιών εφαρμοστού. 

> ΣΥΝΕΡΓΕΙΟ ΜΗΧΑΝΙΚΩΝ ΜΕΡΩΝ 

• Η επισκευή των συγκροτημάτων και μηχανισμών, 
κινητήρων, κιβωτίων ταχυτήτων, διαφορικών, λοιπών 
συγκροτημάτων μηχανικών και αέρος (πλην των ηλε¬ 
κτρικών και ηλεκτρονικών) σύμφωνα με τα προγράμ¬ 
ματα του Τμήματος Προγραμματισμού Συντήρησης και 
τις ανάγκες του Τμήματος Συντήρησης και Επισκευών. 

4.7. ΥΠΟΔΙΕΥΘΥΝΣΗ ΣΥΝΤΗΡΗΣΗΣ ΔΙΚΤΥΩΝ ΚΑΙ 
ΥΠΟΣΤΑΘΜΩΝ 

Στις αρμοδιότητες της Υποδιεύθυνσης εντάσσονται: 

• Η συντήρηση, επισκευή και εκσυγχρονισμός των 
εναερίων και υπογείων δικτύων, των ανορθωτικών συ¬ 
γκροτημάτων και των υποσταθμών της Εταιρείας. 

• Η εποπτεία του εκτελούμενου έργου συντήρησης 
από τα συνεργεία της Υποδιεύθυνσης. 

• Η εφαρμογή των κανονισμών ασφαλείας και λει¬ 
τουργίας των δικτύων και των υποσταθμών της Εται¬ 
ρείας και η άμεση λήψη των ενδεικνυόμενων μέτρων σε 
περίπτωση βλάβης ή ατυχήματος στο εναέριο δίκτυο ή 
τους υποσταθμούς. 

• Ο προγραμματισμός και η παρακολούθηση της πε¬ 
ριοδικής συντήρησης των Δικτύων, Ανορθωτικών Συ¬ 
γκροτημάτων και Υποσταθμών. 

• Η συντήρηση και ο χειρισμός συστήματος Κέντρου 
Τηλεχειρισμού Υποσταθμών. 

• Η ευθύνη για την εξασφάλιση της ομαλής λειτουρ¬ 
γίας του Ραδιοδικτύου, η συντήρηση και επισκευή μη¬ 
χανημάτων που το απαρτίζουν (Αναμεταδότες, πομπο¬ 
δέκτες κ,λπ.). 

• Η υποβολή παρατηρήσεων - εισηγήσεων για την κα¬ 
ταλληλότητα των προμηθευομένων ή ανασκευαζομένων 
υλικών και ανταλλακτικών εναερίων και υπογείων δι¬ 
κτύων, αναορθωτικών συγκροτημάτων και υποσταθμών, 
από στοιχεία που προκύπτουν κατά την αντικατάστασή 
τους (διάρκεια, αντοχή κλπ.). 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Υποδιεύθυνση, ενδεικτικά είναι οι 
εξής: 

4.7.1. ΤΜΗΜΑ ΕΝΑΕΡΙΟΥ ΔΙΚΤΥΟΥ (24ΩΡΗ ΛΕΙΤΟΥΡΓΙΑ) 

Στις αρμοδιότητες του Τμήματος περιλαμβάνονται 

ενδεικτικά τα παρακάτω: 

• Η επισκευή και συντήρηση του εναερίου δικτύου. 

• Η σύνταξη μελετών επέκτασης του δικτύου. 

• Ο συνεχής εκσυγχρονισμός του δικτύου με την υι¬ 
οθέτηση νέων τεχνολογιών ανάρτησης και τη χρήση 
σύγχρονων συσκευών και μηχανημάτων. 

• Η τροποποίηση του δικτύου, της ανάρτησής και των 
εξαρτημάτων του. 

• Η τοποθέτηση και η εξαγωγή ιστών στήριξης ενα¬ 
ερίου δικτύου. 

• Η υποβολή παρατηρήσεων - εισηγήσεων για τον 
προγραμματισμό νέων έργων υποδομών. 

• Η συνεργασία με το Τμήμα Υποσταθμών, Υπογείων 
Καλωδίων και Τηλεχειρισμού. 

4.7.2. ΤΜΗΜΑ ΥΠΟΣΤΑΘΜΩΝ, ΥΠΟΓΕΙΩΝ ΚΑΛΩΔΙΩΝ 
και ΤΗΛΕΧΕΙΡΙΣΜΟΥ (24ΩΡΗ ΛΕΙΤΟΥΡΓΙΑ) 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η συντήρηση και επισκευή του δικτύου των υπογείων 
καλωδίων και ρίΙΙαΓε και ο εκσυγχρονισμός τους. 

• Η ευθύνη για την ομαλή λειτουργία όλων των Υπο¬ 
σταθμών, η συντήρηση, επισκευή και εκσυγχρονισμός 
τους. 

• Η συντήρηση και ο χειρισμός του Κέντρου Τηλεχει¬ 
ρισμού Υποσταθμών. 

• Η συντήρηση, επισκευή και η εξασφάλιση της λει¬ 
τουργίας του Ραδιοδικτύου. 

• Η συντήρηση και επισκευή των ακυρωτικών συσκευ¬ 
ών. 

• Η υποβολή παρατηρήσεων - εισηγήσεων για τον 
προγραμματισμό νέων έργων υποδομών. 

• Η συνεργασία με το Τμήμα Εναερίου Δικτύου. 

Γ. ΓΕΝΙΚΗ ΔΙΕΥΘΥΝΣΗ ΥΠΟΣΤΗΡΙΞΗΣ 

1. ΔΙΕΥΘΥΝΣΗ ΤΕΧΝΙΚΗΣ ΥΠΟΣΤΗΡΙΞΗΣ ΟΧΗΜΑΤΩΝ 

Στην αρμοδιότητα της Διεύθυνσης αυτής ανήκει: 

• Η σύνταξη προδιαγραφών οχημάτων και υλικών. 


• Η υποστήριξη της Διεύθυνσης Προμηθειών σε θέ¬ 
ματα κωδικοποίησης υλικών, οδηγιών για τεχνική αξιο¬ 
λόγηση προσφορών κ.λπ. 

• Η υποστήριξη της Διεύθυνσης Οικονομικών Υπηρεσι¬ 
ών σε θέματα δεικτών που σχετίζονται με τη συντήρηση 
του στόλου. 

• Η κεντρική διαχείριση υλικών της Εταιρείας μέσω 
των αποθηκευτικών χώρων της κεντρικής αποθήκης. 

• Η επίλυση των τεχνικών προβλημάτων του στό¬ 
λου των θερμικών και ηλεκτροκίνητων οχημάτων της 
Εταιρείας. 

• Η διαχείριση όλων των θεμάτων ασφαλιστικής κάλυ¬ 
ψης της κινητής και ακίνητης περιουσίας της Εταιρείας. 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Διεύθυνση, ενδεικτικά είναι οι εξής: 

1.1. ΤΜΗΜΑ ΤΕΧΝΟΛΟΓΙΑΣ ΟΧΗΜΑΤΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η επεξεργασία και εισήγηση πολιτικών τεχνικής 
υποστήριξης του στόλου. Η διαμόρφωση αντίστοιχων 
δεικτών, η παρακολούθηση τους σε συνεργασία με τα 
Αμαξοστάσια και την αρμόδια Διεύθυνση Επισκευαστι- 
κής Βάσης και η αξιολόγησή τους. 

• Η διαμόρφωση μονίμων οδηγιών για την εφαρμογή 
της ισχύουσας πολιτικής τεχνικής υποστήριξης και ο 
έλεγχος εφαρμογής τους. 

• Η αντιμετώπιση - επίλυση των τεχνικών προβλη¬ 
μάτων του στόλου των θερμικών και ηλεκτροκίνητων 
οχημάτων της Εταιρείας. 

• Η ενημέρωση των Γ ενικών Διευθύνσεων Υποστήριξης 
και Παραγωγής για την απόδοση της τεχνικής υποστή¬ 
ριξης των αμαξοστασίων και της Διεύθυνσης Επισκευα- 
στικής Βάσης. Η εισήγηση διορθωτικών παρεμβάσεων. 

• Η μελέτη εφαρμογής νέων τεχνολογιών και ο προσ¬ 
διορισμός των γενικών και ειδικών εκπαιδευτικών ανα¬ 
γκών του τεχνικού προσωπικού. 

• Η δημιουργία συστήματος κοστολόγησης και προσ¬ 
διορισμού προτύπων χρόνων των επισκευών καθώς και 
η παρακολούθηση - ανάλυση του κόστους τους. 

• Η πραγματοποίηση των αναγκαίων εργαστηριακών 
ελέγχων αναλωσίμων υλικών, συμπεριλαμβανομένων 
των ελαιολιπαντικών, η τήρηση σχετικού αρχείου και η 
επισήμανση - προειδοποίηση για την εμφάνιση ανησυ¬ 
χητικών φαινομένων, που προκύπτουν από τους εργα¬ 
στηριακούς ελέγχους. 

• Η συγκέντρωση και επεξεργασία στατιστικών στοι¬ 
χείων σχετικά με τη συντήρηση και χρήση των οχη¬ 
μάτων. 

• Η εν γένει διαχείριση του στόλου από τη στιγμή 
πρώτης εισόδου στο συγκοινωνιακό έργο μέχρι και το 
τελευταίο στάδιο εκποίησης του οχήματος ως «απλού» 
φυσικού αντικειμένου. 

1.2. ΤΜΗΜΑ ΤΕΧΝΙΚΩΝ ΠΡΟΔΙΑΓΡΑΦΩΝ ΚΑΙ ΚΩΔΙΚΟ¬ 
ΠΟΙΗΣΗΣ ΥΛΙΚΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η ενημέρωση και η περαιτέρω ανάπτυξη του υφι¬ 
στάμενου συστήματος Κωδικοποίησης ανταλλακτικών 
και υλικών και η τήρηση του αρχείου κωδικοποίησης 
των λεωφορείων. 

• Η προτυποποίηση του χρησιμοποιούμενου υλικού 
σε συνεργασία με το τμήμα τεχνολογίας οχημάτων. 

• Η συνεργασία με τα Αμαξοστάσια και τη Διεύθυν¬ 
ση Επισκευαστικής Βάσης ως προς τη χρησιμοποίηση 
εγκεκριμένων ή μη υλικών. Η ενημέρωση των Γενικών 
Διευθύνσεων Υποστήριξης και Παραγωγής. 

• Η σύνταξη προδιαγραφών των οχημάτων, του μη¬ 
χανολογικού και ηλεκτρολογικού εξοπλισμού αυτών, 
των διαφόρων ανταλλακτικών τους, του εσωτερικού και 
εξωτερικού καθαρισμού των οχημάτων κλπ. 

1.3. ΤΜΗΜΑ ΚΕΝΤΡΙΚΗΣ ΑΠΟΘΗΚΕΥΣΗΣ - ΔΙΑΧΕΙΡΙΣΗΣ 
ΥΛΙΚΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η φυσική τήρηση των αποθεμάτων της Κεντρικής 
Αποθήκης και η τήρηση των αρχείων τους. 

• Η τήρηση των διαδικασιών παραλαβής των μαζικών 
προμηθειών, της εισαγωγής τους στην Κεντρική Αποθή¬ 
κη και της τροφοδότησης με υλικά των αποθηκών των 
Διευθύνσεων των Αμαξοστασίων. 

• Η συμμετοχή στις ετήσιες τακτικές απογραφές και 
η διενέργεια εκτάκτων απογραφών. 

• Η ασφάλεια του προσωπικού, η συντήρηση του εξο¬ 
πλισμού και η καθαριότητα των χώρων. 

• Η παρακολούθηση του ύψους των αποθεμάτων, η 
διαμόρφωση αποθεμάτων ασφαλείας και η ευθύνη για 
τις διακινήσεις μεταξύ των αποθεμάτων των Αμαξο¬ 
στασίων και της Διεύθυνσης Επισκευαστικής Βάσης για 
κάλυψη τακτικών ή έκτακτων αναγκών. 

• Η εισήγηση πολιτικής διαχείρισης αποθεμάτων με 
βάση τις ανάγκες των Οργανωτικών Μονάδων. 

• Η φροντίδα για την κάλυψη αναγκών σε υλικά που 
δεν έχουν προβλεφθεί στον ετήσιο προγραμματισμό. 

• Η συνεργασία με τη Διεύθυνση Οικονομικών Υπηρε¬ 
σιών για τις τακτικές και έκτακτες απογραφές και τον 
έλεγχο των αποτελεσμάτων τους. 

1.4. ΤΜΗΜΑ ΑΣΦΑΛΙΣΤΙΚΗΣ ΚΑΛΥΨΗΣ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η διαχείριση όλων των θεμάτων ασφαλιστικής κάλυ¬ 
ψης της κινητής και ακίνητης περιουσίας της Εταιρείας. 

• Η σύνταξη και παρακολούθηση των σχετικών συμ¬ 
βάσεων, η αποστολή των ασφαλιστηρίων στις οργα¬ 
νωτικές μονάδες, η ευθύνη για την έγκαιρη έκδοση 
των Δελτίων Εκτίμησης Ζημιών και η ενημέρωση της 
Διεύθυνσης Οικονομικών Υπηρεσιών για την είσπραξη 
των αποζημιώσεων. 

• Η στατιστική παρακολούθηση των ατυχημάτων, η 
ανάλυση των αιτιών και η υποβολή περιοδικών εκθέσεων 
στις Γενικές Διευθύνσεις Υποστήριξης και Παραγωγής. 

2 ΔΙΕΥΘΥΝΣΗ ΕΡΓΩΝ 

Στις αρμοδιότητες της Διεύθυνσης αυτής ανήκουν: 

• Η σύνταξη μελετών κτιριακών έργων και έργων 
οδοποιίας. 

• Η σύνταξη προδιαγραφών και τευχών δημοπράτησης 
για όλα τα έργα της Ο.ΣΥ. Α.Ε. 

• Η επίβλεψη μελετών και έργων εκτελούμενων από 
τρίτους. 

• Η σύνταξη συγκριτικών πινάκων και πιστοποιήσεις 
έργων. 

• Η συντήρηση - επισκευή των κτιριακών υποδομών 
της Εταιρείας. 

• Η σύνταξη προϋπολογισμών για τις απαιτούμενες 
δαπάνες εκτέλεσης διαφόρων εργασιών προς τρίτους. 


Ειδικότερα οι αρμοδιότητες των Τμημάτων, που υπά¬ 
γονται στην ως άνω Διεύθυνση, ενδεικτικά είναι οι εξής: 

2.1 ΤΜΗΜΑ ΜΕΛΕΤΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η οργάνωση και ο έλεγχος εφαρμογής των προβλε- 
πόμενων διαδικασιών ανάθεσης, εκπόνησης μελετών ή 
εκτέλεσης έργων και επίβλεψης μελετών από τρίτους 
κατά τα προβλεπόμενα από την τρέχουσα νομοθεσία. 

• Η οργάνωση και ο έλεγχος των εργασιών καθορι¬ 
σμού τεχνικών προδιαγραφών των έργων καθώς και των 
εργασιών εκπόνησης μελετών από τους τεχνικούς του. 

• Η οργάνωση και ο έλεγχος των διαδικασιών έκδο¬ 
σης οικοδομικών αδειών και έκδοσης ή ανανέωσης των 
αδειών λειτουργίας των εγκαταστάσεων της Εταιρείας. 

• Η τήρηση μητρώου της ακίνητης περιουσίας της 
Εταιρείας και αρχείου σχετικών σχεδίων (τοπογραφι- 
κών κ.λπ.). 

2.2 ΤΜΗΜΑ ΣΥΝΤΗΡΗΣΗΣ ΕΓΚΑΤΑΣΤΑΣΕΩΝ και ΚΑ¬ 
ΤΑΣΚΕΥΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η οργάνωση και ο έλεγχος εφαρμογής των προβλε- 
πομένων διαδικασιών εκτέλεσης των έργων της Εται¬ 
ρείας, με βάση την ισχύουσα νομοθεσία. 

• Η παρακολούθηση του κόστους των έργων, η επι¬ 
σήμανση των αποκλίσεων από τους προϋπολογισμούς, 
η ερμηνεία του και η εισήγηση ή η λήψη μέτρων για 
διορθωτικές παρεμβάσεις. 

• Η οργάνωση και ο έλεγχος των εργασιών συντήρη¬ 
σης ή τροποποίησης των εγκαταστάσεων της Εταιρείας. 

• Η εκτέλεση των έργων συντήρησης και βελτίωσης 
των εγκαταστάσεων της Εταιρείας, που γίνονται με 
ίδια μέσα. 

• Η διαχείριση θεμάτων παροχών από τα δημόσια 
δίκτυα (τηλέφωνα, ύδρευση κ.λπ.). 

3 ΔΙΕΥΘΥΝΣΗ ΕΠΙΣΚΕΥΑΣΤΙΚΗΣ ΒΑΣΗΣ 

Στις αρμοδιότητες της Διεύθυνσης εντάσσονται: 

• Η συντήρηση, μετατροπή, επισκευή και γενική επι¬ 
σκευή των οχημάτων, καθώς και η συντήρηση των μη¬ 
χανολογικών εγκαταστάσεων. 

• Η μέριμνα για την έκδοση εγκυκλίων και οδηγιών 
προς το προσωπικό της Διεύθυνσης τη βελτιστοποίηση 
της συντήρησης. 

• Η υποβολή περιοδικών ενημερωτικών εκθέσεων - 
διαπιστώσεων - προτάσεων για θέματα αρμοδιότητας 
της Διεύθυνσης. 

• Η υποβολή προτάσεων για τη βελτίωση της οργά¬ 
νωσης και των διαδικασιών συντήρησης. 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Διεύθυνση, ενδεικτικά είναι οι εξής: 

3.1 ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η παρακολούθηση της τήρησης των διατάξεων του 
Κανονισμού Εσωτερικής Οργάνωσης και Λειτουργίας και 
γενικά των Κανονιστικών Αποφάσεων της Διοίκησης και 
της Εργατικής Νομοθεσίας. 

• Ο προγραμματισμός εργασίας και αδειών του προ¬ 
σωπικού της Διεύθυνσης σε συνεργασία με τους Προ¬ 
ϊσταμένους των Τμημάτων. 

• Ο έλεγχος των παρουσιών, η καταγραφή της εργα¬ 
σιακής εικόνας του προσωπικού και η προώθηση των 
σχετικών παραστατικών προς την αρμόδια για τη μι¬ 
σθοδοσία οργανωτική μονάδα. 

• Η αναγγελία εργατικών ατυχημάτων. 

• Η τήρηση των διαδικασιών γραμματειακής υποστή¬ 
ριξης της Διεύθυνσης. 

• Η μεριμνά για την παράδοση απολεσθέντων αντι¬ 
κειμένων στην Κεντρική Γραμματεία. 

• Η πρόβλεψη και φροντίδα για τον εφοδιασμό της 
Διεύθυνσης με γραφική ύλη, η συλλογή, ο έλεγχος και 
η αποστολή των παραστατικών ανταποδοτικών τελών, 
τελών φωτισμού, τηλεφώνου, ύδρευσης κ.λπ. στην αρ¬ 
μόδια οργανωτική μονάδα. Η τήρηση αρχείου επίπλων, 
σκευών και εξοπλισμού γραφείου. 

3.2 ΤΜΗΜΑ ΠΡΟΓΡΑΜΜΑΤΙΣΜΟΥ ΕΠΙΣΚΕΥΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η εξειδίκευση της πολιτικής τεχνικής υποστήριξης 
και των μονίμων οδηγιών της Διεύθυνσης Τεχνικής 
Υποστήριξης Οχημάτων στα δεδομένα της Διεύθυν¬ 
σης Επισκευαστικής Βάσης. Η συγκέντρωση και αρχική 
επεξεργασία των στοιχείων απόδοσης του έργου της 
στα πλαίσια των προαναφερθεισών οδηγιών. 

• Η επεξεργασία προτάσεων βελτίωσης της τεχνικής 
πολιτικής και τροποποίησης των μονίμων οδηγιών της 
Διεύθυνσης Τεχνικής Υποστήριξης Οχημάτων. 

• Η τήρηση στοιχείων κόστους των επισκευών. 

• Η έκδοση καρτών ελέγχου καυσαερίων. 

3.3. ΤΜΗΜΑ ΑΠΟΘΗΚΗΣ ΚΑΙ ΔΙΑΧΕΙΡΙΣΗΣ ΚΑΥΣΙΜΩΝ 

Στις αρμοδιότητες του Τμήματος περιλαμβάνονται 

ενδεικτικά τα παρακάτω: 

• Η εισαγωγή των ανταλλακτικών και υλικών στην 
αποθήκη της Διεύθυνσης Επισκευαστικής Βάσης οχη¬ 
μάτων και η χορήγησή τους. Η τήρηση και προώθηση 
των σχετικών παραστατικών. 

• Η φυσική τήρηση των αποθεμάτων, η τήρηση του αρχεί¬ 
ου διακίνησης και ύψους αποθεμάτων, η συμμετοχή στις τα¬ 
κτικές απογραφές και η διενέργεια εκτάκτων απογραφών. 

• Η επίβλεψη της καθαριότητας των χώρων της Απο¬ 
θήκης και τήρηση των κανόνων ασφάλειας. 

• Η παρακολούθηση της παραλαβής καυσίμου (στην 
περίπτωση του πετρελαίου κίνησης - θέρμανσης). Η 
τήρηση και προώθηση των σχετικών παραστατικών. 

• Η λήψη δειγμάτων για χημική ανάλυση (στην περί¬ 
πτωση του πετρελαίου κίνησης - θέρμανσης). 

• Η τροφοδοσία των οχημάτων και η εν γένει διαχεί¬ 
ριση του καυσίμου. 

• Η τήρηση και ο έλεγχος του ύψους των αποθεμάτων 
(στην περίπτωση του πετρελαίου κίνησης - θέρμανσης). 

• Έχει την ευθύνη της παρακολούθησης των χορη- 
γητών καυσίμου. 

• Η καταγραφή των αναλώσεων και η ενημέρωση 
μέσω της Διεύθυνσης Επισκευαστικής Βάσης οχημάτων 
των αρμόδιων διευθύνσεων. 

• Τη διακίνηση των προς επισκευή συγκροτημάτων 
και επισκευασμένων προς όλες τις περιφερειακές δι¬ 
ευθύνσεις. 

3.4. ΥΠΟΔΙΕΥΘΥΝΣΗ ΑΜΑΞΟΠΟΙΕΙΟΥ 

Στις αρμοδιότητες της υποδιεύθυνσης εντάσσονται: 

• Η επισκευή των αμαξωμάτων των οχημάτων και των 
υλικών θέσης δικτύου. 


• Η υποβολή παρατηρήσεων - εισηγήσεων για την 
καταλληλότητα των προμηθευομένων ή επισκευαζο- 
μένων υλικών και ανταλλακτικών από στοιχεία που 
προκύπτουν κατά την αντικατάστασή τους (διάρκεια, 
αντοχή, κ.λπ.). 

Ειδικότερα οι αρμοδιότητες των Τμημάτων, που υπά¬ 
γονται στην ως άνω Υποδιεύθυνση, ενδεικτικά είναι οι 
εξής: 

3.4.1. ΤΜΗΜΑ ΑΜΑΞΩΜΑΤΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η αποξήλωση του οχήματος, η αποκατάσταση και 
αντισκωριακή προστασία του σκελετού. 

• Η μεταλλική επένδυση του σκελετού και οι συναφείς 
κατασκευές. 

• Η επισκευή των μεγάλων ζημιών από ατυχήματα. 

• Η συνεργασία με το Τμήμα Προγραμματισμού Επι¬ 
σκευών για τη βελτίωση της οργάνωσης εργασίας του 
συνεργείου και την πρόβλεψη των ετησίων αναλώσεων. 

• Η βαφή του οχήματος και ο επανεξοπλισμός του 
αμαξώματος (δάπεδα, παράθυρα, καθίσματα, προφίλ 
αλουμινίου, πόρτες, μηχανισμοί, πινακίδες κ.λπ.) 

• Η εκτέλεση των ξυλουργικών εργασιών, των ερ¬ 
γασιών ταπετσαρίας και η προετοιμασία των υλικών 
διακόσμησης. 

• Η τελική επιθεώρηση του οχήματος, ο μηχανικός 
έλεγχος και η ενημέρωση του Τμήματος Προγραμμα¬ 
τισμού Επισκευών για την ολοκλήρωση της επισκευής 
του οχήματος. 

• Η συνεργασία με το Τ μήμα Προγραμματισμού Επι¬ 
σκευών για τη βελτίωση της οργάνωσης εργασίας του 
συνεργείου και την πρόβλεψη των ετησίων αναλώσεων. 

3.4.2. ΤΜΗΜΑ ΥΛΙΚΟΥ ΘΕΣΗΣ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η τήρηση και ενημέρωση του μητρώου υλικού θέσης 
του δικτύου. 

• Η κατασκευή και συντήρηση των στοιχείων του υλι¬ 
κού θέσης (Εποπτεία, σταθμαρχεία, εκδοτήρια, στέγα¬ 
στρα, στάσεις, μονάδες εξυπηρέτησης του προσωπικού 
κ.λπ.). 

• Η συνεργασία με το Τμήμα Εκτέλεσης Συγκοινωνια- 
κούΈργου και Υλοποίησης των Αποφάσεων του Ο.Α.Σ.Α. 
σχετικά με την τοποθέτηση του απαιτούμενου υλικού 
για τη λειτουργία των Γραμμών του Δικτύου. 

• Η συνεργασία με το Τ μήμα Προγραμματισμού Επι¬ 
σκευών για τη βελτίωση της οργάνωσης εργασίας του 
συνεργείου και την πρόβλεψη των ετησίων αναλώσεων. 

3.4.3. ΤΜΗΜΑ ΕΠΙΣΚΕΥΩΝ ΒΟΗΘΗΤΙΚΩΝ ΟΧΗΜΑΤΩΝ 

Στις αρμοδιότητες του Τμήματος περιλαμβάνονται 

ενδεικτικά τα παρακάτω: 

• Οι εργασίες προγραμματισμού, συντήρησης και επι¬ 
σκευής του στόλου των βοηθητικών οχημάτων της Ο.ΣΥ. 
Α.Ε., περιλαμβανομένων ελαφρών, μεσαίου και βαρέως 
τύπου οχημάτων. Εργασίες συντήρησης και επισκευής 
του στόλου των βοηθητικών οχημάτων του Ο.Α.Σ.Α., 
συμπεριλαμβανομένων των γερανών της τροχαίας με 
μέριμνα για τον έλεγχο ΚΤΕΟ, ταχογράφου και καρτών 
καυσαερίων αυτών. 

• Η πραγματοποίηση έρευνας αγοράς για την ανεύρε¬ 
ση τ Πς χαμηλότερης τιμής ανταλλακτικών με ποιοτικά 
κριτήρια. 

• Η συνεργασία με το Τμήμα Προγραμματισμού Επι¬ 
σκευών με σκοπό τη βελτίωση της οργάνωσης εργασίας 
αλλά και την πρόβλεψη των ετησίων αναλωσίμων και 
ανταλλακτικών. 

3.5. ΥΠΟΔΙΕΥΘΥΝΣΗ ΣΥΓΚΡΟΤΗΜΑΤΩΝ 

Στις αρμοδιότητες της οποίας περιλαμβάνονται εν¬ 
δεικτικά τα παρακάτω: 

• Η τήρηση αναλυτικών μητρώων βλαβών και επισκευ¬ 
ών μηχανικών, ηλεκτρικών και ηλεκτρονικών συγκροτη¬ 
μάτων των οχημάτων. 

• Η πλήρης υλοποίηση των προγραμματισμένων ερ¬ 
γασιών συντήρησης. 

• Η προληπτική συντήρηση των συγκροτημάτων σύμ¬ 
φωνα με τα εκάστοτε ισχύοντα πρότυπα και τα εγχει¬ 
ρίδια των κατασκευαστών. 

• Η άρτια επισκευή των βλαβών των συγκροτημάτων 
σύμφωνα με τις προδιαγραφές. 

Ειδικότερα οι αρμοδιότητες των Τμημάτων, που υπάγο¬ 
νται στην ως άνω Υποδιεύθυνση, ενδεικτικά είναι οι εξής: 

3.5.1. ΤΜΗΜΑ ΚΙΝΗΤΗΡΩΝ ΚΑΙ ΜΗΧΑΝΟΥΡΓΙΚΩΝ ΕΡ¬ 
ΓΑΣΙΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Οι επισκευές - ανακατασκευές σε όλο το εύρος και 
τύπων κινητήρων, μηχανουργικές εργασίες, επισκευής, 
κατασκευής, διαμόρφωσης όλων των μηχανολογικών 
μερών, επισκευές και κατασκευές ψυγείων και κάθε εί¬ 
δους συγκολλητικές εργασίες. 

• Η συνεργασία με το Τμήμα Προγραμματισμού Επι¬ 
σκευών με σκοπό τη βελτίωση της οργάνωσης εργασίας 
αλλά και την πρόβλεψη των ετήσιων αναλωσίμων και 
ανταλλακτικών σε συνεργασία με το Τμήμα Αποθήκης 
και Διαχείρισης Καυσίμων. 

3.5.2. ΤΜΗΜΑ ΚΙΒΩΤΙΩΝ ΤΑΧΥΤΗΤΩΝ ΚΑΙ ΣΥΣΤΗΜΑ¬ 
ΤΩΝ ΚΑΥΣΙΜΩΝ 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Οι επισκευές - ανακατασκευές αυτομάτων κιβωτίων, 
διαφορικών, εμπρόσθιων αξόνων, τιμονιών, ελέγχονται 
ηλεκτρονικά από ειδικά είπιυΙεΙΟΓδ. Επισκευές - ανακατα¬ 
σκευές, όλων των τύπων αντλιών καυσίμου, εγχυτήρων 
και υπερτροφοδοτών εισαγωγής (Τυώο), επισκευάζονται 
και ανακατασκευάζονται όλοι οι τύποι συμπιεστών για 
τα κλιματιστικά και τον αέρα. 

• Η συνεργασία με το Τμήμα Προγραμματισμού Επισκευών 
με σκοπό τη βελτίωση της οργάνωσης εργασίας αλλά και 
την πρόβλεψη των ετησίων αναλωσίμων και ανταλλακτικών. 

3.5.3. ΤΜΗΜΑ ΗΛΕΚΤΡΟΛΟΓΙΚΩΝ ΚΑΙ ΗΛΕΚΤΡΟΝΙΚΩΝ 
ΕΠΙΣΚΕΥΩΝ 

Στο Τμήμα Ηλεκτρολογικών και Ηλεκτρονικών Επι¬ 
σκευών εντάσσονται επιμέρους συνεργεία. Τα εν λόγω 
συνεργεία συνεργάζονται με το Τμήμα Προγραμματι¬ 
σμού Επισκευών για τη βελτίωση της οργάνωσης, ερ¬ 
γασίας του Συνεργείου και την πρόβλεψη των ετήσιων 
αναλώσεων. Επίσης, το κάθε συνεργείο διενεργεί ελέγ¬ 
χους για την πληρότητα και αξιοπιστία της Επισκευής. 

Στις αρμοδιότητες του Τμήματος περιλαμβάνονται 
ενδεικτικά τα παρακάτω: 

• Η επισκευή όλων των ηλεκτρολογικών συγκροτη¬ 
μάτων των οχημάτων. 

• Η επισκευή όλων των ηλεκτρονικών συγκροτημάτων 
των οχημάτων. 


• Η συνεργασία με το Τμήμα Προγραμματισμού Επισκευών 
με σκοπό τη βελτίωση της οργάνωσης εργασίας αλλά και 
την πρόβλεψη των ετησίων αναλωσίμων και ανταλλακτικών. 

Αρθρο 8 

Ιεραρχικές βαθμίδες, τυπικά - ουσιαστικά προσόντα 

Ιεραρχικές βαθμίδες 

Οι ιεραρχικές βαθμίδες ανά κατηγορία προσωπικού 
είναι: 

Α. ΚΑΤΗΓΟΡΙΑ ΔΙΟΙΚΗΤΙΚΟΥ ΠΡΟΣΩΠΙΚΟΥ και ΕΞΕΙ- 
ΔΙΚΕΥΜΕΝΟΥ ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ 

• Προϊστάμενος Τμήματος 

• Προϊστάμενος Υποδιεύθυνσης 

• Προϊστάμενος Διεύθυνσης 

Β. ΚΑΤΗΓΟΡΙΑ ΠΡΟΣΩΠΙΚΟΥ ΚΙΝΗΣΗΣ / ΠΑΡΑΓΩΓΗΣ 
ΣΥΓΚΟΙΝΩΝΙΑΚΟΥ ΕΡΓΟΥ 

• Σταθμάρχης - οδηγός 

Για την κατάληψη θέσεως Σταθμάρχη - οδηγού απαι¬ 
τούνται: 

• Τέσσερα χρόνια υπηρεσίας ως οδηγός για τους 
αποφοίτους Δ.Ε. 

• Έξι χρόνια υπηρεσίας ως οδηγός για τους αποφοί¬ 
τους Υ.Ε. 

• Επόπτης - οδηγός 

Για την κατάληψη θέσεως Επόπτη - οδηγού απαι¬ 
τούνται: 

• Τρία χρόνια υπηρεσίας ως Σταθμάρχης - οδηγός 
για τους αποφοίτους Δ.Ε. 

• Προϊστάμενος Τμήματος 

Γ ια την κατάληψη θέσεως Τ μηματάρχη απαιτούνται: 

• Δύο χρόνια υπηρεσίας ως Επόπτης - οδηγός για 
τους αποφοίτους Δ.Ε. 

• Προϊστάμενος Υποδιεύθυνσης 

Γ ια την κατάληψη θέσεως Προϊσταμένου Υποδιεύθυν¬ 
σης απαιτούνται: 

• Δύο χρόνια υπηρεσίας ως Τμηματάρχης. 

Γ. ΚΑΤΗΓΟΡΙΑ ΤΕΧΝΙΚΟΥ ΠΡΟΣΩΠΙΚΟΥ 

• Προϊστάμενος Συνεργείου 

Γ ια την κατάληψη θέσεως Προϊσταμένου Συνεργείου 
απαιτούνται: 

• Τέσσερα χρόνια υπηρεσίας ως τεχνίτη για τους 
αποφοίτους Δ.Ε. 

• Έξι χρόνια υπηρεσίας ως τεχνίτη για τους αποφοί¬ 
τους Υ.Ε. 

• Προϊστάμενος Τμήματος 

Για την κατάληψη θέσεως προϊσταμένου Τμήματος 
απαιτούνται: 

• Τρία χρόνια υπηρεσίας ως Προϊστάμενος Συνεργεί¬ 
ου για τους αποφοίτους Δ.Ε. 

• Προϊστάμενος Υποδιεύθυνσης 

Γ ια την κατάληψη θέσεως Προϊσταμένου Υποδιεύθυν¬ 
σης απαιτούνται: 

• Δύο χρόνια υπηρεσίας ως Τ μηματάρχης. 

Δ. ΚΑΤΗΓΟΡΙΑ ΒΟΗΘΗΤΙΚΟΥ ΠΡΟΣΩΠΙΚΟΥ 

ΓΕΝΙΚΕΣ ΔΙΑΤΑΞΕΙΣ 

(α) Οι Προϊστάμενοι των Οργανωτικών Μονάδων, Διοι¬ 
κητικών Ενοτήτων και όλο το υπαγόμενο σ’ αυτές προ¬ 
σωπικό, υποχρεούνται να καταβάλουν κάθε προσπάθεια 
για την επίτευξη των στρατηγικών και επιχειρησιακών 
στόχων της Εταιρείας, όπως αυτοί διατυπώνονται στα 
Στρατηγικά - Επιχειρησιακά Σχέδια. 

Κύριος γνώμονας είναι η βελτίωση των δεικτών παρα¬ 
γωγικότητας με τη βέλτιστη διαχείριση και αξιοποίηση 
του ανθρώπινου δυναμικού και των πόρων, ώστε να 
αριστοποιείται η παραγωγικότητα της επιχείρησης και 
η εξυπηρέτηση του επιβατικού κοινού. 

(β) Απαγορεύεται η επίκληση αναρμοδιότητας, σε 
πολίτη που απευθύνεται στην Εταιρεία για οποιοδή- 
ποτε θέμα αφορά στην άσκηση των δραστηριοτήτων 
της Ο.ΣΥ. Α.Ε. Οι υπάλληλοι όλων των Διευθύνσεων και 
Τμημάτων υποχρεούνται να κατευθύνουν τον πολίτη 
στην αρμόδια για το θέμα του, Οργανωτική Μονάδα ή 
Διοικητική Ενότητα. 

(γ) Οι θέσεις της ιεραρχίας καταλαμβάνονται τηρου- 
μένων των προϋποθέσεων που τίθενται από το νόμο. 

(δ) Για τη συμπλήρωση της απαιτούμενης, για κατά¬ 
ληψη θέσης, ανά ιεραρχική βαθμίδα υπηρεσίας ή προ¬ 
ϋπηρεσίας, λογίζεται και η υπηρεσία ως δοκίμου. 

(ε) Οι Προϊστάμενοι Διευθύνσεων, Υποδιευθύνσεων και 
Τμημάτων προΐστανται Οργανωτικών μονάδων, ενώ οι 
Επόπτες - Οδηγοί και οι Σταθμάρχες - Οδηγοί, προί- 
στανται του συντονισμού του εκτελούμενου συγκοινω¬ 
νιακού έργου. 

Άρθρο 9 

Οργανικές θέσεις 

Ο μέγιστος αριθμός των οργανωτικών θέσεων ορίζε¬ 
ται σε 6.583 και μπορεί να μεταβληθεί μόνο με απόφαση 
του αρμόδιου Υπουργού. 

Οι οργανικές θέσεις, περιλαμβανομένων και των θέ¬ 
σεων ιεραρχίας κατανέμονται ως εξής ανά κατηγορία 


προσωπικού: 

• ΔΙΟΙΚΗΤΙΚΟ ΠΡΟΣΩΠΙΚΟ ΚΑΙ 

ΕΞΕΙΔΙΚΕΥΜΕΝΟ ΕΠΙΣΤΗΜΟΝΙΚΟ ΠΡΟΣΩΠΙΚΟ 357 

• ΠΡΟΣΩΠΙΚΟ ΚΙΝΗΣΗΣ/ΠΑΡΑΓΩΓΗΣ 

ΣΥΚΟΙΝΩΝΙΑΚΟΥ ΕΡΓΟΥ 5.182 

• ΤΕΧΝΙΚΟ ΠΡΟΣΩΠΙΚΟ 916 

• ΒΟΗΘΗΤΙΚΟ ΠΡΟΣΩΠΙΚΟ 128 

ΣΥΝΟΛΟ: 6.583 


Ο αριθμός των οδηγών μεταβάλλεται ανάλογα με 
το ημερήσιο προγραμματισμένο Συγκοινωνιακό Έργο 
(βάρδιες καθημερινής) και με σχέση 1,45 οδηγών ανά 
βάρδια. Ο αριθμός των τεχνιτών προσδιορίζεται με βάση 
το μέγιστο αριθμό (καθημερινές - χειμερινό πρόγραμ¬ 
μα) προγραμματιζόμενων λεωφορείων (θερμικών και 
ηλεκτροκίνητων) στην εκτέλεση συγκοινωνιακού έργου, 
προσαυξημένο με 20% εφεδρεία κατά διεθνή πρακτική 
και με σχέση 0,5 τεχνίτες/όχημα. 

Η κατανομή των οργανικών θέσεων ανά Οργανωτική 
Μονάδα, Διοικητική Ενότητα και θέση ιεραρχίας γίνεται 
με απόφαση του Διευθύνοντος Συμβούλου. 

Αρθρο 10 

Συνεργασία - Υπογραφή Εγγράφων - Ευθύνη 

Ο λεπτομερής χειρισμός των θεμάτων, τα οποία απορ¬ 
ρέουν από τις αρμοδιότητες της Ο.ΣΥ. Α.Ε., γίνεται από 
αρμόδιους υπαλλήλους. Ο συντονισμός και ο έλεγχος 
γίνεται από την ιεραρχία της Ο.ΣΥ. Α.Ε., η οποία απο- 
τελείται από τον Πρόεδρο Δ.Σ., Διευθύνοντα Σύμβουλο, 
τους Γενικούς Διευθυντές, τους Διευθυντές και τους 
Προϊσταμένους των Οργανωτικών Μονάδων και Διοι¬ 
κητικών Ενοτήτων. 


Οι Προϊστάμενοι όλων των Οργανωτικών Μονάδων 
και Διοικητικών Ενοτήτων οφείλουν να συνεργάζο¬ 
νται και να παρέχουν μεταξύ τους πληροφορίες και 
στοιχεία, ιδίως για τις εργασίες εκείνες που έχουν 
σχέση με το Στρατηγικό και Επιχειρησιακό Σχεδία¬ 
σμά της Εταιρείας. 

Ο Διευθύνων Σύμβουλος δύναται να εκχωρεί το δικαί¬ 
ωμα υπογραφής εγγράφων στους αρμόδιους Προϊστα¬ 
μένους Οργανωτικών Μονάδων ορίζοντας με απόφασή 
του τη διαδικασία και περιοριστικά το είδος των εγ¬ 
γράφων που καλύπτει η εκχώρηση. 

Τα έγγραφα που προσκομίζονται στο Διευθύνοντα 
Σύμβουλο για υπογραφή, προσυπογράφονται από τον 
αρμόδιο Διευθυντή, τον Τμηματάρχη και τον εισηγητή, 
όλοι δε ευθύνονται για το περιεχόμενο τους. 

Άρθρο 11 

Ένταξη Προσωπικού 

1. Όλες οι θέσεις ιεραρχίας του Οργανογράμματος 
καταλαμβάνονται, ως προς την αρχική τοποθέτηση, 
σύμφωνα με τα οριζόμενα από το Νόμο, ακολούθως δε 
σύμφωνα με τα αναφερόμενα στον Κανονισμό Εσωτε¬ 
ρικής Οργάνωσης και Λειτουργίας. 

2. Το προσωπικό που ετεροαπασχολείται για οποιαδή¬ 
ποτε λόγο, συμπεριλαμβανομένου αυτού της υγείας, σε 
καθήκοντα άλλης θέσης εργασίας, δύναται με απόφαση 
του Διευθύνοντος Συμβούλου: 

α. Να ενταχθεί στην Οργανική θέση που απασχολείται 
και στην αντίστοιχη κατηγορία προσωπικού. 

β. Να επανατοποθετηθεί στην αρχική του θέση ερ¬ 
γασίας. 

γ. Να μεταταγεί σε άλλη θέση εργασίας. 

δ. Να ενταχθεί σε προσωποπαγή θέση στο Βοηθητικό 
Προσωπικό. 

Το προσωπικό που για λόγους υγείας επιβάλλεται η 
αλλαγή θέσης εργασίας του μετατάσσεται προσωρινά 
σε άλλη κατηγορία προσωπικού με τη σύσταση προσω¬ 
ποπαγούς θέσης εργασίας, ή μετατάσσεται σε συναφή 
και αντίστοιχη με την ειδικότητά του θέση. Εάν η ως 
άνω αλλαγή θέσης εργασίας κρίνεται οριστικά επιβε¬ 
βλημένη, μετατάσσεται σε κενή οργανική θέση άλλης 
κατηγορίας σύμφωνα με τα τυπικά του προσόντα. Εάν 
δεν υφίσταται κενή οργανική θέση μετατάσσεται με 
τη σύσταση προσωποπαγούς θέσης, είτε εντάσσεται 
στο βοηθητικό προσωπικό σύμφωνα με τα τυπικά του 
προσόντα. 

3. Κατά τη διαδικασία ένταξης του προσωπικού εί¬ 
ναι δυνατόν να πληρωθούν κενές οργανικές θέσεις με 
εσωτερικές μετατάξεις. 

4. Κάθε εργαζόμενος εντάσσεται σε Οργανωτική Μο¬ 
νάδα είτε Διοικητική Ενότητα σύμφωνα με του πίνακες 
σύνθεσης προσωπικού. 

5. Κατά τα λοιπά η ένταξη των εργαζομένων στις 
οργανωτικές μονάδες και διοικητικές ενότητες γίνεται 
σύμφωνα με τις διαδικασίες του Κανονισμού Εσωτερι¬ 
κής Οργάνωσης και Λειτουργίας. 

6. Μέχρι την υλοποίηση των ανωτέρω ρυθμίσεων 
εφαρμόζονται οι ισχύουσες σχετικές αποφάσεις της 
Διοίκησης. 

Άρθρο 12 
Τροποποίηση 

Το παρόν Οργανόγραμμα τροποποιείται σύμφωνα με 
τις διατάξεις της παρ. 4 του άρθρου 11 του ν. 3920/2011, 
με την τήρηση των διατάξεων του ν. 3429/2005. 

Άρθρο 13 

Καταργούμενες Διατάξεις 

Το παρόν Οργανόγραμμα καταργεί κάθε προηγούμενη 
ρύθμιση. 


Μέχρι τη θέση σε ισχύ του παρόντος και μέχρι την 
επιλογή Προϊσταμένων Οργανωτικών Μονάδων και Δι¬ 
οικητικών Ενοτήτων σύμφωνα με τις διατάξεις του, εξα¬ 
κολουθεί να ισχύει η προϋπάρχουσα οργανωτική δομή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

